EU parlamentarci traže sankcije protiv RS zbog bojkota državnih institucija - BH Glas\nNaslovnica Vijesti Svijet EU parlamentarci traže sankcije protiv RS zbog bojkota državnih institucija\nPozivam Komisiju da osigura da ove neprihvatljive radnje dobiju svoje finansijske posljedice – navodi u svom obraćanju parlamentarka Strik.\n– Kao izvjestitelji u sjeni u Evropskom parlamentu za izvještaj o napretku zemlje za 2020. godinu, pišemo vam da izrazimo našu duboku zabrinutost zbog trenutne situacije i najnovijih dešavanja u Bosni i Hercegovini, posebno u pogledu bojkota svih važnih državnih institucija od člana Predsjedništva BiH iz entiteta Republika Srpska, ali i od drugih političkih predstavnika iz Republike Srpske – navodi se u pismu adresiranom na komesara Varhelyija.\n– Prijetnje člana Predsjedništva BiH otcjepljenjem RS-a, formiranjem vojske RS-a, jačanjem policijskih snaga RS-a vojnom opremom i ukidanje institucija na državnom nivou direktna su i neupitna prijetnja demokratiji i miru u Bosni i Hercegovini. Osim što izražavamo duboku zabrinutost, željeli bismo istaknuti i konkretnu mjeru koju bi Evropska komisija mogla poduzeti kao odgovor na bojkot – navodi se u pismu.\nPojašnjavaju da Uredba (COD) o uspostavi Instrumenta pretpristupne pomoći (IPA III) predviđa odredbe o uvjetovanosti finansiranja povezane s učinkom zemlje u oblasti reformi u području vladavine prava, temeljnih prava i demokratskih institucija, navodeći da u slučaju značajne regresije ili stalnog nedostatka napretka u područjima obuhvaćenim pristupom “osnove prije svega”, obim i intenzitet pomoći treba shodno tome i prilagoditi.\n– Obustava sredstava mogla bi poslužiti kao važan politički signal Evropske komisije u ovoj političkoj krizi. Vjerujemo da je u interesu stanovnika BiH, kao i evropske budućnosti zemlje, da naša Unija pošalje snažan signal političkom vodstvu Republike Srpske kao odgovor na njihove nedemokratske i neopravdane poteze – navodi se u pismu EU parlamentaraca Tineke Strik (Zeleni/EFA), Dietmar Koestera (S&D) i Klemena Grošelja (Renew Europe).\nPrethodni članakIGK: Bosanski jezik bio, jeste i ostat će ključna dimenzija države BiH\nNaredni članakSarajevski sajam knjiga: Okupilo se više od 100 izdavača iz BiH i regije (foto)


MUP Srbije: Crna Gora nije obavestila da potražuje bivšeg direktora Uprave za nekret\nMinistarstvo unutrašnjih poslova Srbije saopštilo je danas da u sistemu Interpola nije pronašlo poternicu za bivšim direktorom crnogorske Uprave za nekretnine Draganom Kovačevićem i da Crna Gora nije obavestila Srbiju da ga potražuje.\nBetaApril 30, 2021\n“Da je Crna Gora izdala medjunarodnu poternicu za Кovačevićem Srbija bi posredstvom jedinstvenog sistema obaveštavanja u mreži Interpola to bez sumnje znala. Do danas u 12 časova, poternice nema”, navodi se u saopštenju MUP.\nPovodom izjave potpredsednika Vlade Crne Gore Dritana Abazovića da se Kovačević nalazi u Srbiji i da ne zna da li ga Srbija skriva “ali da se baš nešto ne trude da ga pronadju”, MUP je saopštio da Abazović ne može da zna da li crnogorska policija za Кovačevićem traga na svojoj teritoriji.\n“Ako Crna Gora želi da proveri da li je Dragan Кovačević na teritoriji Srbije potrebno je samo da nam pošalje zamolnicu i mi ćemo imati osnov da izvršimo odgovarajuće provere”, naglasio je MUP.\nMUP je pozvao Abazovića i sve druge političare da se uzdrže od napada na MUP Srbije i da poštuju rad i upornost svih pripadnika MUP-a u borbi protiv organizovanog kriminala.\n“Abazović je odnedavno počeo da se bavi bezbednosnim pitanjima u Crnoj Gori i zato verujemo da je njegova izjava kojom bez dokaza i bez povoda napada državu Srbiju i njene bezbednosne strukture da ne traže Кovačevića (…) posledica neiskustva i loših informacija”, istakao je MUP.\nKovačević je uhapšen 23. decembra zbog sumnji da je organizovao kriminalnu grupu koja je državno zemljište u zoni morskog dobra nezakonito upisivala na fizička i pravna lica, ali je 24. februara pušten na slobodu nakon što mu je istekao pritvor i od tada je u bekstvu.


Svet arhiva vesti 14.04.2016 - Naslovi.net\nObračun na mitingu: Sukobili se Trampovi protivnici i pristalice, prvo se izvređali, pa potukli\nNa mitingu kandidata za predsedničku nominaciju republikanaca Donalda Trampa u Pitsburgu u sredu kasno uveče izbio je sukob između njegovih pristalica i protivnika koji su se istovremeno okupili u centru grada, saopštila je policija. Dok su se… »\nKurir: (Video) Okršaj u Pitsburgu: Trampovi protivnici napali njegove pristalice, policija ih jedva suzbila Pravda: Opšta tuča na mitingu Trampa: Psovke, vika, ima i povređenih! (video) još 8 povezanih\nNajmlađi član kluba najbogatijih - Putinov zet\nUkupan broj milijardera u Rusiji je smanjen sa 88 na 77, jer je ta zemlja suočena sa recesijom, pokazuje lista najbogatijih ljudi u Rusiji. Lista je danas objavljena u ruskom izdanju magazina Forbs. Na vrhu liste je Leonid Mihelson, većinski akcionar u… »\nSlobodna Evropa: Češka Republika ubuduće će se zvati i ČeškaSlobodna Evropa: Forbs: Manje milijardera u Rusiji ove godinejoš 6 povezanih\nČeška Republika menja ime u Čekija\nPRAG – Češka Republika možda će dobiti alternativno ime Čekija kako bi se olakšalo kompanijama, političarima i sportistima da koriste češke proizvode, dresove i imena. Kad ime odobri češki predsednik, kabinet i predsednici oba doma… »\nVesti online: FOTO: Jeste li čuli kako će se Češka Republika uskoro zvati?Kurir: Sada i zvanično: Češka dobija novo ime! još 5 povezanih\n14.04.2016 Svet, izvori


Morska “Aurora” – plankton koji svetli | Osnovne škole\nDa li je Atlantida mit ili ne? 30/07\nOvo je najopasniji sladoled na svetu! 08/02\nRedak fenomen bioluminiscencije uzrokovan je cvetanjem planktona koji sija da bi izbegao ili odvratio grabljivce.\nNa obalama severnog ostrva Novog Zelanda, obale su osvetljene blistavom „morskom aurorom“: cvetovima planktona koji svetle plavo-zeleno tokom noći.\nOvom neuhvatljivom, prelepom fenomenu koji ponekad zahvati obale svedočili su lokalni entuzijasti „biolovci“ koji pretražuju obale u potrazi za bioluminiscencijom.\n„Zove se i aurora mora – poput Aurore Australis koju vidite na nebu“, kaže Sadžit Muralidharan, fotograf koji je snimio fenomen u Napieru.\nSvetlost se aktivira pokretom: talasi na vrhovima počinju da sijaju, prskanje svetluca, otisci stopala svetlucaju plavo u mokrom pesku, a ribe koje plivaju mogu ostaviti svetlucave tragove. „Svaki put kada naiđe talas, možete videti ovaj prelepi fenomen. Neverovatno je – mnogo ljudi je bilo tamo, mnogo ljudi sa porodicama, neki od njih su plivali”, rekao je Muralidharan. „Zaista je sjajno imati priliku da se ovo vidi.”\nFenomen je uzrokovan cvetanjem vrsta planktona i fitoplanktona, od kojih neke koriste prilagođavanje „luminiscencije“ da izbegnu ili odvuku pažnju predatora.\n„Dinoflagelati proizvode ovu svetlost kada su uznemireni i daće svetlosni bljesak koji traje delić sekunde, zbunjujući predatora koji pokušava da ih pojede“, rekao je Karl Safi, ekolog algi sa Nacionalnog instituta za vodu i atmosferska istraživanja.\nSjajni talasi su nepredvidivi, ali Safi kaže da su „uobičajeni tokom toplih noći i mogu se pojaviti i nakon dana jake kiše“. Fenomen se dešava samo noću, rekao je Safi, jer stvorenja imaju ugrađen biološki sat i ne svetle tokom dana, čak i ako se stave u tamni prostor ili kontejner.\nMikrobiolog Sju Vajls koristi bioluminiscenciju da prati porast zaraznih bolesti u laboratorijskom okruženju, ali kaže da je i ona entuzijasta i da je otišla u „lov“ da vidi stvorenja koja svetle u divljini.\nOko obala Novog Zelanda, pojavile su se amaterske grupe za „biolov“, gde posmatrači obaveštavaju jedni druge ako su videli da se fenomen dešava, a ponekad putuju obalom da bi pokušali da mu svedoče. „Ljudi objavljuju da li su nešto videli i bilo je prilično tiho ove godine, tako da je bilo zaista sjajno videti to“, rekla je Vajls o viđenju. Dva puta je „lovila“ da vidi kako se talasi „pale“.\n„Mislim da je dobro da što više ljudi vidi ovo“, kaže Vajls. „To je divan, zaista magičan, neverovatan fenomen.\nTAGS: Aurora AustralisAurora BorealisfitoplanktonNovi Zeland


Međunarodni dan slobode sedme sile u BiH dočekan u teškoj situaciji | Poskok\nMeđunarodni dan slobode sedme sile u BiH dočekan u teškoj situaciji\nBANJALUKA, SARAJEVO – Novonastala situacija prouzrokovana virusom korona uticala je i na rad medija i novinara širom RS te su oni Međunarodni dan slobode sedme sile dočekali u jednoj od najtežih situacija nakon rata u BiH.\nKorona je ugrozila rad i poslovanje medija, kako u RS tako i u BiH, za šta im je potrebna pomoć od države za prevazilaženje teške novonastale situaciji.\nMedijskim radnicima ovaj dan čestitalo je i Udruženje novinara RS te pozvalo vlasti da pri kreiranju ekonomskih mjera ne zaborave one bez kojih njihov rad ne bi bio vidljiv. Naveli su da novinari svoj dan ove godine dočekuju svakodnevno izloženi zdravstvenom riziku i potencijalnoj infekciji, u nastojanju da prikupe informacije neophodne javnosti. Ovo udruženje naglasilo je i da je poslije izbijanja epidemije virusa korona u RS i uvođenja restriktivnih mjera značajan broj djelatnosti obustavio rad.\n“Situacija je teža u štampanim medijima, koji su izgubili značajan dio prostora za prodaju izdanja koja su nastavili da proizvode”, kažu u ovom udruženju.\nSavjet za štampu i online medije u BiH podsjetio je javnost na iznimno važnu ulogu medija, što se posebno pokazalo u vrijeme globalne krize izazvane pandemijom u kojoj se trenutno nalazimo.\n“Tačna, provjerena i blagovremena informacija u ovim teškim okolnostima, kada se stotine hiljada ljudi širom svijeta bore za život, od velike je važnosti i doslovno može spasiti ljudski život”, navode u ovom savjetu i ističu da novinari dodatno danas izlažu riziku svoj život i živote članova svojih porodica svakodnevno izvještavajući o borbi sa kovidom-19. Dodaju da su se, pored toga, medijske kuće našle u velikoj ekonomskoj krizi pod pritiskom troškova, pada tiraža i drastičnog smanjenja priliva zarade od oglašivača.\nUpravni odbor Udruženja “BH novinari” pozvao je sve novinare, urednike i druge medijske radnike na zajedničko suprotstavljanje otvorenim, ciljanim i učestalim kršenjima novinarskih prava i medijskih sloboda u BiH.\n“Od maja prošle godine do ovogodišnjeg praznika slobodnog novinarstva, ‘BH novinari’ su zabilježili 49 fizičkih napada, prijetnji smrću i političkih pritisaka”, navode iz Udruženja “BH novinari” i dodaju da su u anketi “BH novinara” i Fondacije “Friedrich Ebert” građani ove godine iskazali najviši stepen povjerenja u medije.\nU zajedničkoj izjavi međunarodnih institucija i ambasada u BiH povodom Svjetskog dana slobode medija, navodi se da tačno i nepristrasno izvještavanje nikada nisu bili važniji nego tokom aktuelne epidemije virusa korona.\n“Dozvolite nam da vam zahvalimo na važnom poslu koji obavljate tokom trenutne krize, držeći javnost informisanom bez obzira na ozbiljne rizike po zdravlje kojima ste izloženi”, ističe se u izjavi.\nPredstavnici Saveza sindikata RS i granskih sindikata su svim medijskim kućama, novinarima, urednicima i medijskim radnicima čestitali 3. maj uz ocjenu da novinari i zaposleni u elektronskim i štampanim medijima obavljaju izuzetno težak i zahtjevan posao tokom vanrednog stanja izazvanog virusom korona te da novinari u tom smislu svakodnevno dovode u pitanje svoje i zdravlje svojih porodica da bi pravovremeno informisali građane o trenutnoj situaciji.\nMilorad Dodik, srpski član Predsjedništva BiH, ukazao je na značaj medija i novinara i naglasio da profesionalno novinarstvo i profesionalni mediji uvijek imaju i imaće podršku svih institucija i društva u cjelini u savladavanju izazova sa kojima se suočavaju.\nŽeljka Cvijanović, predsjednica RS, ističe da je uloga novinara i medija u jačanju demokratskog društva izuzetno važna, posebno u uslovima vanrednih okolnosti kada javnosti treba omogućiti tačne, sveobuhvatne i pravovremene informacije, jer samo tako mogu biti u službi istine, kao centralne vrijednosti novinarstva.\nRadovan Višković, predsjednik Vlade RS, čestitao je ovaj dan svim novinarima, redakcijama, urednicima i Udruženju novinara RS i poželio im mnogo uspjeha na profesionalnom i ličnom planu, te da u narednim godinama i dalje doprinose unapređenju medijske kulture u RS.\nČestitke medijima uputio je i Mićo Mićić, gradonačelnik Bijeljine, izrazivši zahvalnost na požrtvovanosti i energiji koju svakodnevno ulažu da pravovremeno izvještavaju javnost o svim događajima. Pored njih, čestitke su uputili i Nebojša Čubrilović, predsjednik Narodne skupštine RS, Zoran Tegeltija, predsjedavajući Savjeta ministara BiH, te brojni drugi zvaničnici u RS i BiH, političke partije te institucije i javne ustanove.\nUNESCO je povodom ovog dana pokrenuo sopstvenu kampanju tokom koje je poručio da su više nego ikad potrebne činjenice i da je više nego ikad potrebna sloboda medija. Oni kažu da doktori, medicinske sestre, ali i činjenice spasavaju živote te da su više nego ikada potrebne činjenice i sloboda medija.\nGeneralna skupština UN-a proglasila je 1993. godine 3. maj za Međunarodni dan slobode medija, ukazujući tako na značaj nezavisnosti medija i podsjećajući vlade da je njihova dužnost da podrže slobodu izražavanja, a “Reporteri bez granica” u svom izvještaju navode da BiH Svjetski dan slobode medija dočekuje na 58. mjestu, prema svjetskom indeksu slobode medija, što predstavlja napredak od pet mjesta u odnosu na prošlu godinu.\nNovinarima pomoć od 1.000 KM\nSocijalistička partija uputila je juče inicijativu Republičkom štabu za vanredne situacije za dodjelu jednokratne novčane pomoći u iznosu od 1.000 KM profesionalnim novinarima, snimateljima i foto-reporterima koji su radili i rade za vrijeme trajanja pandemije.\nDavor Strika, portparol Socijalističke partije, rekao je da je dužnost svih nas da na poseban način zahvalimo svim odgovornim medijskim radnicima na njihovom objektivnom izvještavanju u vanrednim okolnostima izazvanim virusom korona, kada se dodatno izlažu riziku obavještavajući javnost i građane RS i BiH.\nŠpirić: Neizlječivo smo zaraženi virusom nepovjerenja


Grci otkrili nove detalje transfera - Više novca i za Partizan i za Markovića! - Sportske.net\nGrci otkrili nove detalje transfera - Više novca i za Partizan i za Markovića!\nDanas bi sve trebalo da bude i ozvaničeno.\nNova Partizanova meta - Brazilac koji je nekad vredeo 20 miliona?!Sejduba Suma progovorio o problemima u Partizanu - Šta ga je mučilo i šta se sada promenilo?Partizan ostaje bez štopera, u ponedeljak sve gotovo, ovo su svi finansijski detalji!"Crno-beli" predstavili novo pojačanje''Ludnica'' na Instagramu, da li je Leonardo najavio povratak u Partizan?!\nPreneli smo juče, devetnaestogodišnji štoper Partizana Svetozar Marković napustio je pripreme crno-belih u Sloveniji i otputovao u Atinu na potpisivanje ugovora sa Olimpijakosom.\nU toku današnjeg prepodneva on će završiti medicincke preglede, a do kraja dana, ako sve bude u redu, i zvanično će obući crveno-beli dres grčkog velikana.\nZa razliku od jučerašnjih informacija po kojima bi Partizan trebalo da zaradi milion i po evra na ime obeštećenja, a Marković 200.000 na godišnjem nivou, grčki mediji danas iznose nove detalje, povoljnije i za Partizan i za samog fudbalera.\nPrema tim saznanjima, Partizanu će osim pomenutog obeštećenja pripasti i 15 posto od sledećeg Markovićevog transfera, dok će mladi štoper umesto 200 zarađivati 225.000 evra godišnje, a ugovor bi trebalo da bude potpisan na četiri godine.\nPodsetimo, nedavno je došlo do zastoja u pregovorima, jer je Marković sa svojim menadžerom odbio prvobitnu ponudu Olimpijakosa po kojoj bi zarađivao 150.000 evra, ali izgleda da je u međuvremenu tu sumu uspeo značajno da ''podeblja''.


Moskva osuđuje izjavu Edija Rame o ujedinjenju Albanije i Kosova - Politički.rs\nMoskva smatra da je izjava albanskog premijera Edija Rame o ujedinjenju Albanije i Kosova “apsolutno neprihvatljiva”, saopštila je portparolka ruskog Ministarstva spoljnih poslova Marija Zaharova.\nU pisanoj izjavi Zaharova je navela da promocija planova o stvaranju “velike Albanije” prituvureči odredbama Rezolucije 1244 Saveta bezbednosti UN, i podriva stabilnost u regionu.\n“Posebno je čudno čuti da se kršenje osnovnog dokumenta za rešenje kosovske krize deklariše kao ključni cilj političke karijere lidera jedne od balkanskih zemalja”, navela je Zaharova.\nDodala je da se takve štetne ideje savšeno ne slažu sa kontekstom zajedničkih napora Beograda i Tirane o stvaranju jedinstvenog tržišta, koji se preduzimaju u okviru zajedniče inicijative “Otvoreni Balkan”.\n“Računamo na adekvatnu reakciju Zapadnih staratelja projekta kosovske ‘državnosti’ na ovu otvorenu provokaciju. Krajnje začudjuje što oni propuštaju takve destruktivne pozive, a da se u isto vreme obrušavaju sa napadima na Beograd u vezi sa njegovom opravdanom humanitarnom koncepcijom ‘srpskog sveta’, koja ne protivureči medjunarodnom pravu”, navela je Zaharova.\n“Predsednik Albanije i Kosova?! To nije u mojim planovima! Ujedinjenje Albanije sa Kosovom, da! To je težnja”, rekao je Rama u emisiji “Slobodna zona” na TV Kljan Kosova.\nTagged: ALBANIJA, EDI RAMA, KOSOVO, MARIJA ZAHAROVA, OSUDA, RUSIJA, UJEDINJENJE


Slobodna Hercegovina » Saznajte ko će biti srpski ministri u Vladi BiH\nSaznajte ko će biti srpski ministri u Vladi BiH\nSrbi dobijaju tri resora. Sigurna ministarstva bezbednosti i spoljne trgovine, koplja se lome oko ministarstva spoljnih polova ili finansija\nNajozbiljniji kandidat da u naredne četiri godine vodi Ministarstvo spoljne trgovine i ekonomskih odnosa BiH je Mirko Šarović, bivši predsednik Republike Srpske i član Predsedništva BiH. SDS bi trebao da dobije još jedno mesto, Ministarstvo bezbednosti BiH, a kako sada stvari stoje, najbliži tom mestu je Dragan Mektić, bivši zamenik ministra bezbednosti BiH i sadašnji direktor državne Službe za poslove sa strancima, ekskluzivno saznaju „Novosti“.\nSrbi će dobiti još jedan resor, jer jedno ministarsko mesto pripada i Partiji demokratskog progresa, a trenutno je nepoznato da li će PDP dobiti resor inostranih poslova ili finansija, zavisno od dogovora sa HDZ BiH. Kako je trenutno PDP bliži resoru inostranih poslova, najozbiljniji kandidat za budućeg šefa diplomatije BiH, kako saznaju „Novosti“ je Igor Crnadak, bivši zamenik ministra odbrane BiH.\nParlamentarnu većinu čine Stranka demokratske akcije, Demokratski front, Savez za promene (SDS, PDP, NDP), te Hrvatska demokratska zajednica BiH, a ovih dana iz pomenutih stranaka koje će u naredne četiri godine činiti vlast na nivou BiH, polako se izdvajaju imena kandidata za ministre u Savetu ministara BiH.\nŠarović je takođe već obavljao funkciju ministra spoljne trgovine i ekonomskih odnosa BiH od 2012. do 2013. godine, kada su kadrovi SDS u Savetu ministara smenjeni na inicijativu SNSD u Parlamentarnoj skupštini BiH.\nRASPRODATO: Veče Trebinjaca u Beogradu posle 37 godina


Rudarenje kriptovaluta postaje manje profitabilano, postaje “igra za velike” - Crypto Telegraf\nPrihodi od rudarenja bitkoina (BTC) za prvih šest meseci 2018. godine već su premašili rezultate iz 2017. godine, ali rudari imaju malo porihoda, prema izveštaju Diar-a od ponedeljka 8. oktobra.\nPrema izveštaju Diar-a, nagrade i naknade za BTC rudare su već u prva tri kvartala 2018. godine dostigle 4,7 milijarde dolara, oko 1,4 milijarde dolara više od profita tokom čitave 2017. godine. Rudari i dalje dobijaju mesečno 54.000 bitkoina, nastavlja se u izveštaju.\nMeđutim, rudarenje postepeno postaje profitabilno samo za “velike igrače” jer se cene električne energije stalno povećavaju. Procene Diar-a pokazuju da rudari koji plaćaju maloprodajne cene električne energije postali neprofitabilni po prvi put ovog septembra.\nIzveštaj Diar-a beleži:\n“Rudarenje bitkoina je, bar za sada, i najverovatnije u budućnosti, peršlo na veće igrače sa dubokim džepovima.”\nMeđutim, čak i velike kompanije će možda morati da prilagode svoje poslovanje, izveštava Diar. Na primer, kineski gigant za rudarenje Bitmain, koji je 2018. godine dobio 95 posto prihoda od prodaje rudarskih mašina, otvara “rudarske pulove” u Sjedinjenim Državama kako bi mreža bila profitabilna za rudare.\nKao što je Diar napisao u istom nedeljnom broju, obim trgovanja u američkim dolarima na berzi Coinbase dostigao je najnižu cenu na godišnjem nivou u trećem kvartalu 2018. godine. Međutim, u odnosu na isti period prošle godine, obim trgovanja BTC-om je sada malo veće (5,4 milijarde dolara u odnosu na 4,6 milijardi dolara u 2017. godini). U međuvremenu, obim trgovanja na berzi Bitstamp iznosio je oko 4,4 milijarde dolara, dok je u istom periodu prošle godine iznosilo oko 4,6 milijardi dolara.\nKao što je Cointelegraph ranije objavio, Bitmain je u avgustu najavio ulaganje u vrednosti od 500 miliona dolara u blokčein data centar i rudarska postrojenja u Teksasu. Procena je da će izgradnja biti pokrenuta početkom 2019. godine, sa planom da obezbedi 400 radnih mesta u prve dve godine.\n← Kanadska menjačnica za kriptovalute QuadrigaCX krivi banke zbog kašnjenja\nŠvajcarska kompanija za upravljanje imovinom Tiberius Group AG odlaže pokretanje tokena podržanih metalima →\nKripto tržišta konsoliduju najnovije dobitke, bitkoin sačuvao impuls iznad 6.500 dolara\nSubota, 10. Mart 2018 T.A. 0\nPetak, 27. Juli 2018 T.A. 0


Načelnik razgovarao sa privrednicima | Palelive.com\nPočetna Regija Višegrad Načelnik razgovarao sa privrednicima\nNačelnik razgovarao sa privrednicima\nVIŠEGRAD – Načelnik opštine Višegrad Mladen Đurević održao je danas sastanak sa privrednim subjetima sa područja ove opštine, sa ciljem unapređenja privrede ovog grada.\n„Na ovaj sastanak, koji je bio veoma konstruktivan, pozvali smo sve privredne subjekte u našoj opštini, a plan nam je da za narednih nekoliko mjeseci organizujemo sastanak sa svim zainteresovanim privrednim subjektima iz različitih zemalja, kako bi se pokrenule određene djelatnosti na ovim prostorima“, istakao je Đurević.\nOn je dodao da će tada opština predstaviti potencijale koje ima, kako bi animirala i druge da ulažu u Višegrad.\n„Mi smo čuli od svih privrednika koji su bili na današnjem sastanku njihove prijedloge i sugestije. Bilo je dosta pitanja na koje smo im dali odgovor, a bilo je i dobrih tema i ideja, sa ciljem poboljšanja života građana opštine Višegrad“, rekao je Đurević.\nOn je naveo da su privredni subjekti kao jedan od problema sa kojima se Višegrad susreće, iznijeli problem javnog toaleta.\n„Mi ćemo planirati određena sredstva u budžetu opštine i što prije krenuti sa izgradnjom ili rekonstrukcije određenog prostora za koji smatramo da bi mogao biti javni toalet, jer svi ugostitelji u gradu imaju problem kada dođu turisti“, dodao je Đurević.\nPrivatni preduzetnik Marina Simić istakla je značaj današnjeg sastanka, koji je veoma važan za razvoj ove lokalne zajednice.\n„Svi privredni subjekti treba da daju svoj doprinos, a zahvaljujući načelniku opštine obogatili smo turističku ponudu Višegrada vozićem koji je nova atrakcija u gradu“, dodala je Simićeva.\nPrethodni članakĐurević posjetio preduzeće „Tradicija“\nNaredni članakKuprešak: Opremljeno više od 400 ambulanti


Vesti online / Vesti / Svet / Putin: Falsifikovanje istorije vodi ka neslozi u svetu\nFalsifikovanje istorije dovodi do nesloge u svetu i puno je velikih rizika, izjavio je predsednik Rusije Vladimir Putin na sastanku organizacionog odbora "Pobeda".\nPutin: To je posebno opasan put kojim idu neke zemljama u veličanju nacizma\n- Mi smo uvek otvoreni za pošten i profesionalan razgovor o istorijskim temama, zajednička istraživanja o najvažnijim spornim pitanjima na svim nivoima, od međudržavnih programa do bilateralnih kontakata regiona, gradova-pobratima, univerziteta, muzeja, naučnika, istraživača - rekao je Putin.\n* Putin i Tramp: Ukrajinska kriza ne sme da se oduži\n* SAD istražuju: Mogu li Rusija i Kina da prežive nuklearni napad?\n* Šta li je to Putin rekao Trampu preko telefona i izazvao osmeh?\n- Nažalost, postoje i drugi pristupi istoriji kada pokušavaju da je pretvore u političko i ideološko oružje. Vidimo kakve rizike povlači sa sobom ciničan odnos prema prošlosti. Kako falsifikovanje, manipulacija istorijskim činjenicama dovodi do razdvajanja zemalja i naroda, do pojave novih linija podele, stvaranja slike neprijatelja - rekao je Putin.\n- To je posebno opasan put kojim idu neke zemljama u veličanju nacizma, pravdanje saučesnika nacista. To ne samo da vređa sećanje na žrtve nacističkih zločina, takva politika podgreva nacionalističke, ksenofobične i ekstremističke snage - dodao je on.\nPutin je istakao da "revizija istorije praktično otvara put za preispitivanje osnova modernog svetskog poretka, do erozije osnovnih principa međunarodnog prava i bezbednosti koji su se pojavili nakon Drugog svetskog rata".\n- On je ispunjen ogromnim rizicima za sve nas - dodao je ruski lider.\nPrema njegovim rečima, stav Rusije je da "koliko god da je istorija teška i protivrečna, ona nije namenjena da svađa ljude, već da upozorava na greške i pomogne da se ojačaju dobrosusedski odnosi".\n- Ovde ogromnu ulogu igra rad na očuvanju i zaštiti istorijske istine o Drugom svetskom ratu, tradiciji i duhu savezništva u borbi protiv nacizma. Za nas je to, pre svega, moralni ljudski koncept, ljudski moralni dug prema pokolenju pobednika koji su pali za otadžbinu. Pred onima koji su podizali i obnavljali zemlju posle Drugog svetskog rata - zaključio je predsednik Rusije.\nSVET Čime se Rusi hvale: Tenkovi na daljinski, dronovi i suhoji...\nSVET Putin: Zaštititi ruske granice\nSVET Putin: Vreme je da se ujedinimo\nSVET Bela kuća: Pripremamo sastanak Putina i Trampa


IslamBosna » Egipat tražio od Izraela da drži podalje Tursku od Gazze\nEgipat tražio od Izraela da drži podalje Tursku od Gazze\nBenjamin Netanyahu, egipat, erdoan, Gazza, hamas, Muhammed Mursi, pučisti, Sisi, turska\nIslamBosna.ba- Egipat je zatražio od Izraela pojašnjenje u vezi nedavnog napretka u pregovorima sa Turskom. Visoki zvaničnici iz Jerusalema su kazali za izraelske novine Haaretz da je Egipat izrazio svoju rezervisanost u vezi davanja Turskoj bilo kakve uloge u Pojasu Gazze, i pitali su da li se Izrael zalaže za ublažavanje blokade Gazze.\nOvi zvaničnici, koji su tražili da ostanu anonimni zbog delikatne diplomatske prirode pitanja, izjavili su da je pisanje izraelskih medija od prije nekoliko sedmica izazvalo nezadovoljstvo egipatske vlade, prema kojem je došlo do napretka u razgovorima o pomirenju s Turskom i da je Izrael pristao na značajne korake u olakšavanju pomorske blokade Gazze.\nViši zvaničnici egipatskog ministarstva vanjskih poslova su se susreli sa izraelskim ambasadorom Haim Korenom i pitali ga da li su izvještaji tačni i da li su Turska i Izrael zaista blizu pomirenja. Privremeni otpravnik poslova u egipatskoj ambasadi u Tel Avivu je postavio slična pitanja tokom nedavnog sastanka sa visokim zvaničnicima ministarstva vanjskih poslova u Jerusalemu. Egipat je izrazio protivljenje izraelskim ustupcima Turskoj u vezi Pojasa Gazze.\nVisoki zvaničnici su napomenuli da je u protekle dvije godine došlo do ozbiljnog raskola u odnosima između egipatskog predsjednika Abdelfettaha es-Sisija i turskog predsjednika Redžepa Tajjipa Erdoana. Pozadina ove krize je podrška turske vlade i vladajuće AK stranke egipatskom svrgnutom predsjedniku Muhammedu Mursiju i pokretu Muslimanske braće u Egiptu.\nNakon državnog udara kojim je Mursi svrgnut, Erdoan je uputio oštre kritike i još uvijek ne priznaje es-Sisija kao legitimnog predsjednika Egipta. Nakon Erdoanovih izjava, turski ambasador u Egiptu je u novembru 2013. godine protjeran i od tada odnosi između ove dvije države su na jako niskom nivou.\nBliski odnosi Turske sa Hamasovim režimom u Gazzi su još jedan razlog velike napetosti između Egipta i Turske. Egipat, koji je nametnuo gotovo potpuno zatvaranje Pojasa sa Sinajskog poluostrva, je zainteresovan da održava maksimalan pritisak na Hamas i rezerviran je u vezi bilo kakvog ublažavanja ograničenja od strane Izraela, naročito ako to podrazumijeva veću uključenost Turske u Gazzi.\nProšle sedmice, Erdoan je kazao da su kao dio pregovora sa Izraelom oko sporazuma, zainteresovani da pošalju brod koji bi direktno stigao u Gazzu i omogućio redovno snabdijevanje stanovnika električnom energijom, a također i isporučio građevinske materijale. On je istakao da je Izrael rekao Turskoj da će podići blokadu ukoliko humanitarna pomoć za Gazzu prolazi kroz Tursku.\nProšle sedmice, turski Hürriyet Daily News je izvijestio da je Turska zahtijevala da joj Izrael da ‘neograničeni pristup’ u isporuci humanitarne pomoći u Pojas Gazze. U izvještaju se navodi da su visoki turski zvaničnici izjavili da ukoliko Izrael ovo dopusti, Turska će to smatrati ispunjenjem svog uvjeta podizanja blokade Gazze.\nJedan visoki izraelski zvaničnik je kazao da je kriza između Egipta i Turske jedan od otežavajućih faktora pomirenja s Turskom. Zvaničnik je napomenuo da je premijer Benjamin Netanyahu zabrinut da će svaki ustupak Turskoj u vezi Gazze narušiti strateške veze Izraela s Egiptom. On je dodao da su visoki izraelski zvaničnici pokušali da posreduju između Turske i Egipta kako bi ublažili napetost i ublažili egipatsko protivljenje turskom uključenju u Gazzi, ali do sada je to bilo bezuspješno.\nGlasnogovornik ministarstva vanjskih poslova Emmanuel Nahshon je potvrdio da je Egipat zatražio pojašnjenje Izraela u vezi napretka u pregovorima s Turskom. “U sklopu našeg dijaloga sa Egiptom bilo je riječi i o Turskoj. Egipat je želio znati dokle su stvari došle”, kazao je on.


Dok se u svetu 3. maja obeležava Svetski dan slobode medija, ona je, kako stoji u izveštaju Reportera bez granica, svuda u padu. Prema ocenama medijskih stručnjaka, i u Srbiji je stanje gore nego ikad, a novinari su pod velikim ekonomskim i uređivačkim pritiscima.\nDetalj sa protesta u Subotici (foto: Magločistač)\nSvetski dan slobode medija je na današnji dan 1993. godine ustanovila Generalna skupština Ujedinjenih nacija kako bi se podigla svest o značaju slobode medija, a vlade država podsetile da je njihova obaveza da poštuju i podržavaju pravo a slobodu izražavanja koje je zagarantovano Univerzalnom deklaracijom o ljudskim pravima.\nMedijska udruženja u Srbiji su pozvala novinare da danas prekinu program u 15 do 12 kako bi „gromoglasnom tišinom“ pokazali da su spremni da se bore za slobode medija.\nUNS je saopštio da novinari nikad nisu bili u gorem ekonomskom položaju i pod većim pritiscima, a da su osiromašeni naročito lokalni mediji, jer su lokalne vlasti iskoristile povlačenje države iz medija da dodatno smanje finansije medijima.\nRezultat toga su ne samo osiromašenje, već i njihova zavisnost od centara moći, tabloidizacija, pad etičkih standarda, autocenzura i visok nivo klijentelizma.\nUNS traži od Vlade da izmenama zakona obezbedi da lokalne samouprave izdvajaju najmanje 2 odsto budžeta medijima, ali i da se što pre reši status Tanjuga, da se dovrši privatizacija Večernjih novosti i Politike. Između ostalog traže i da se da podrška Komisiji za istraživanje ubistva novinara, kako bi što pre bila podignuta optužnica za ubistvo Milana Pantića i Dade Vujasinović.\nNUNS poziva medijske radnike da se suprotstave daljem unižavanju profesije kako bi se vratilo poverenje građana.\nBIRODI: Za 25 odsto gora situacija nego 2012. godine\nO katastrofalnom stanju u srpskom novinarstvu govori i Biro za društvena istraživanja – njihov monitoring medijskog izveštavanja tokom predizborne kampanje za predsedničke izbore 2. aprila ukazuje na to da se situacija pogoršala za 25 odsto u odnosu na 2012. godinu.\n„Razlog ovakvom stanju treba tražiti odsustvu efektivne regulacije na nivou Regulatornog tela za elektronske medije, medijske samoregulacije na nivou Saveta za štampu i profesionalne samoevalucije na nivou medija za koje se ni sami novinari, sindikati i novinarska udruženja ne zalažu dovoljno“, piše u saopštenju BIRODI-ja povodom Svetskog dana slobode medija.\nZa posledicu imamo, navode u ovoj organizaciji, odsustvo mogućnosti da građani dobiju objektivne, pravovremene, proverljive i tačne informacije, kao i atmosferu građanske autocenzure, jer prema njihovom istraživanju 49 odsto građana smatra da danas u Srbiji nije pametno govoriti ono što misliš.\nOmbudsman: Srbija još nije društvo slobodne reči\nUprkos tome što su slobodni mediji neizostavna i nezamenljiva osnova demokratskog društva, Srbija i dalje nije društvo slobodne reči, ocenio je v.d. zaštitnika građana Miloš Janković povodom Svetskog dana sloboe medija.\nPritisci i napadi na medije su, kaže on, očigledni i vidljivi na različite načine, uključujući i direktne napade na novinare – NUNS je prošle godine zabeležio 69 napada na novinare, a samo u prva 4 meseca ove godine skoro 30, među kojima i dva fizička napada i osam pretnji.\n„Loš ekonomski položaj novinara, prepoznatljiv po niskim i neredovnim primanjima, nepovoljnim i lošim ugovorima, ‘radu na crno’ i siromašnoj ponudi posla, uz finansijsku i političku zavisnost samih medija, doveli su toga da cenzura i autocenzura postanu glavni urednici srpskih medija, dok je visoka profesionalna etika preseljena na nivo pojedinačnih slučajeva“, piše u saopštenju.\nPoverenik za informacije od javnog značaja čestitao je medijskim radnicima Svetski dan slobode medija i istakao da je neophodno ostvarivati ciljeve poput transparentnosti medijskog vlasništva, dostupnosti javnosti svih informacija o finansiranju medija iz javnih izvora, suzbijanja mehanizama koji dovode do autocenzure, zaustavljanje tabloidizacije…\nU ostvarivanju tih ciljeva, ističe poverenik, najveću ulogu i odgovornost ima država, ali i sami novinari i mediji koje je pozvao da „smanje raskorak između vrednih etičkih standarda upisanih u kodekse i praktičnog delovanja nekih medija i medijskih ranika koji sa tim standardima gotovo da i nemaju veze“.\nReporteri bez granica i Evropski parlament: Tužna slika novinarstva\nU Srbiji je prema izveštaju Reportera bez granica, medijskih sloboda je kontinuirano manje naročito od dolaska Aleksandra Vučića na mesto premijera 2014. godine, pa je ove godine pala na rang listi „Index of Press Freedom“ na 66. mesto u odnosu na 59. mesto 2015. godine.\nKritički orijentisani mediji su, prema izveštaju Reportera, česta meta javnih napada, poput BIRN-a, CINS-a, Danasa i Vremena, dok su novinari generalno pod velikim ekonomskim i uređivačkim pritiscima.\nSlična situacija je i u zemljama u okruženju, a Reporteri ocenjuju da su slobode medija u padu u čitavom svetu, čak i u razvijenim demokratskim zemljama i da su napadi na medije postali uobičajeni.\nPogoršanju situacije u medijima doprineli su i „opsednutost nadzorom i kršenjem prava na poverljivost izbora“, i to u onim zemljama koje su smatrane dobrim, poput SAD ili Velike Britanije.\nNaročit udarac na medije predstavljali su izbor Trampa za predsednika i kampanja za Bregzit u Velikoj Britaniji. „Visokotoksičan“ medijski diskurs tada je odveo svet u novu eru post-istine, dezinformacija i lažnih vesti.\nI u skoro usvojenom izveštaju Evropskog parlamenta navodi se da slobodu medija na Balkanu ugrožavaju zastrašivanje, autocenzura i tabloidizacija.\nRasprostranjeno je zastrašivanje novinara, konstatuje se u izveštaju i podseća da se zločini protiv novinara ne kažnjavaju, pa se kao primer uzima Srbija koja ima 3 i dalje nerešena ubistva novinara Milana Pantića, Dade Vujasinović i Slavka Ćuruvije.\nU izveštaju stoji i da je u Srbiji nejasna vlasnička struktura medija i državno finansiranje, posebno na lokalnom nivou, da u BiH najveći broj medija ne otkriva informacije o svojim finansijama i stvarnom vlasništvu, a da su u Makedoniji neke televizijske stanice u vlasništvu pojedinaca koji su navodno povezani s vladom.\n„Mešavina niskih primanja koja se isplaćuju kasno, slaba sigurnost posla, rad bez ugovora ili sa lako raskidivim ugovorima predstavlja direktan oblik pritiska koji podstiče širenje autocenzure, otežava nezavisnost, kvalitetno novinarstvo i favorizuje tabloidizaciju. Sindikati novinara i zakoni o radu su od ključnog značaja za ublažavanje ovih problema“, navodi se u izveštaju.\nVlajčić: Mediji u Srbiji su poraženi\n← Kovačević: Na političkoj mapi konvertiti par ekselans\nSloboda medija u Srbiji teško ugrožena. Imamo samo mala ostrva slobode (I) →


24sata.info - Delila Softić zaštitno lice: 35. Nivea BH Fashion Week Sarajevo počinje 14. novembra\nAutor B. A. 02. 11. 2015. • 11:19\nPrije nekoliko dana, u konjičko rekreativnom centru „Pegasos“ u Sarajevu, snimljena je kampanja za predstojeći Nivea BH Fashion Week Sarajevo, koji će se održati od 14.11.-16.11.2015 godine u Sarajevu i tako tradicionalno i u kontinuitetu po 35. put obilježiti održavanje državne BH sedmice mode.\nza potrebe kampanje pozirala je u u kreacijama talentovanog dvojca Lucije Vrcić i Maje Sabljić, inače pobjednica "Perwoll New Generation 2015".\n- Sretne smo što postoji u BiH ovakav projekat gdje se otkrivaju i afirmiraju naši mladi talenti. Projekat Nivea BH FW Sarajevo predstavlja ozbiljnu platformu za razvoj i napredak modnih dizajnera. Zahvaljujemo se Udruženju manekena i modnih kreatora BiH te agenciji Abc Models Sarajevo jer su za proteklih 35 sezona realizirali više tisuća domaćih dizajnerskih modnih revija, što predstavlja ogroman doprinos i značaj za razvoj BH modne scene. Velike zasluge dugujemo partneru projekta NIVEA i Perwoll, koji već duži niz godina podržavaju ovaj projekat i koji u mladim dizajnerima vide budućnost razvoja modne industrije kako u našoj zemlji tako i u regiji - izjavila je Lucija Vrcić, modni dizajner, koja je zajedno s Majom Sabljić, osmislila styling za ovosezonski vizual 35. Nivea BH Fashion Week Sarajevo.


Lancia Appia GTE Zagato - duh nekog boljeg vremena\n30 Okt 2013 - 02:42 Istorija Link\nLancia se nalazi u jednom od najgorih trenutaka u svoj istoriji, što je tužno imajući u vidu automobile koji nose oznaku italijanske kompanije.\nIstorija: Isuzu 117 Coupe\n21 Okt 2013 - 09:01 Istorija Link\nIz perspektive prosečnog Evropljanina, Japanski klasični autombili su autističan svet pun opskurnih modela koji često, nisu ni napuštali Japan, a kamoli imali svoju EU spec verziju sa volanom na levoj strani.\n18 Okt 2013 - 20:23 Istorija Link\nVolkswagen Golf II slavi 30-godišnjicu\n16 Okt 2013 - 15:20 Istorija Link\nOva godina za narod sa Balkana je posebno značajna a svi dobro znamo i zašto – Golf “Dvojka” slavi 30. rođendan!\nTatra 600 Cabrio: Staljinov kabriolet (+ video)\n16 Okt 2013 - 07:30 Istorija Link\n3 Okt 2013 - 03:31 Istorija Link\nU istoriji automobilske industrije, retki su četvorotočkaši koji su uspeli toliko dugo da ostanu u proizvodnji, doduše sa manjim promenama tokom godina, kao što je pošlo za rukom Citroenovom modelu 2CV.\nZastava 101 osvojila vrh Ararata\n19 Sep 2013 - 16:11 Istorija Link\nPonos jugoslovenske auto-industrije, u svoje vreme najmoderniji automobil svoje klase, Zastava 101, ima bogatu istoriju. Kada je bio najavljen 1969, ovaj automobil je izazvao veliku pažnju jugoslovenskih medija. Liste kupaca su se formirale još 1970te, i čim se pojavio na tržištu uvršten je u reli sport i postao šampion.


PMO - Autodesk gold partner - ACAD TS FAQ Product Page\nAutoCAD - Dodatne informacije\nSpecijalizovani alati sa više od 700.000 inteligentnih delova, elemenata i simbola\nSpecijalizovani alati sa više od 65.000 inteligentnih elektro simbola.\nSpecijalizovani alati i tehničke funkcionalnosti sa više od 10.500 inteligentnih mehaničkih, električnih i vodovodnih objekata.\nPretvorite rasterske slike u DWG™ objekte pomoću alata za raster-vektor konverziju.\nSpecijalizovani alati za dizajn zgrada i više od 8.000 inteligentnih arhitektonskih objekata.\nLakše upravljajte prostornim podacima uz standardne šeme podataka, automatizove procese i šablone izveštaja.\nEfikasno generišite P&ID-ove i integrišite ih u 3D modele postrojenja koristeći specijalizovane alate za dizajn procesnih postrojenja.\n1. Šta je novo u pretplati za AutoCAD® 2019?\nDa bi pretplatnicima pružili više vrednosti – pretplata za novi AutoCAD uključuje pristup svim AutoCAD-ovim vertikalnim rešenjima, bibliotekama kao i specijalizovanim alatima uz mogućnost da vaš rad nastavite sa novoj AutoCAD veb aplikaciji i AutoCAD aplikaciji za mobilne uređaje.\n2. Koje su prednosti kombinovanja AutoCAD vertikalnih rešenja i AutoCAD-a u jednu ponudu?\nPretplatnici više neće morati da pristupaju AutoCAD-ovim vertikalnim rešenjima putem posebnih aplikacija - pretplatom na AutoCAD, sada će imati pristup mogućnostima više AutoCAD vertikalnih alata u jednom AutoCAD-u. Pretplatnici će moći da prilagode svoje AutoCAD iskustvo kako bi zadovoljili svoje poslovne potrebe.\n3. Šta je specijalizovani alat? Kako da izaberem koji alat mi je potreban?\nRanije su pretplatnici morali da biraju koji su, na AutoCAD-u zasnovani vertikalni proizvodi, pravi za njih. Od 22. marta 2018. godine, AutoCAD vertikalni setovi alata su uključeni u AutoCAD pretplatu (i nazivaju se specijalizovanim alatima).\n4. Koji su specijalizovani alati uključeni u AutoCAD pretplatu?\nArhitektura (ranije poznata kao AutoCAD Architecture)\nMašinstvo (ranije poznat kao AutoCAD Mechanical)\nElektrotehnika (ranije poznata kao AutoCAD Electrical)\nMap 3D ranije poznat kao AutoCAD Map 3D)\nMEP (ranije poznat kao AutoCAD MEP)\nRaster Design (ranije poznat kao AutoCAD Raster Design)\nPlant 3D (ranije poznat kao AutoCAD Plant 3D)\n5. Kako se zove ova nova ponuda za AutoCAD?\nAutoCAD sa specijalizovanim alatima (AutoCAD including specialized tools).\n6. Da li još uvek mogu da probam AutoCAD i/ili bilo koje od vertikalnih rešenja na 30 dana?\nDa. Probnim verzijama AutoCAD-a i specijalizovanih alate će se pristupiti sa AutoCAD stranice na Autodesk.com.\n7. Trenutno sam pretplaćen na AutoCAD Architecture, da li je to isto kao i alati za arhitekturu?\nDa, funkcionalnost i ponuda AutoCAD Architecture je ista kao i alati za arhitekturu. Ovo važi i za druge specijalizovane alate (mašinstvo, elektro, Map 3D, itd.)\n8. Mogu li nakon 22. marta 2018. da se pretplatim samo na AutoCAD ili samo na jednu od specijalizovanih alatke?\nNe, od 22. marta 2018. godine, kada se pretplatite na novi AutoCAD, dobićete pristup AutoCAD-u uključujući i specijalizovane alate.\n9. Da li Autodesk planira da prekine razvoj specijalizovanih alate?\nNe, nema planova da se zaustavi razvoj ili isporuka vertikalnih rešenja. Cilj je, korisnicima pružiti više vrednosti i mogućnosti u okviru AutoCAD pretplate. Ova promena omogućava našim pretplatnicima pristup svemu što vam je potrebno u jednom proizvodu, uključujući i vertikalna rešenja.\n10. Da li će pretplate na AutoCAD i/ili AutoCAD vertikalna rešenja, koja su korisnici ranije kupili, biti automatski prebačena na novi AutoCAD sa specijalizovanim alatima?\nNe, pretplata na stari AutoCAD i/ili vertikalna rešenja neće biti automatski prebačena na novi AutoCAD sa specijalizovanim alatima.\n11. Ako već posedujem pretplatu na AutoCAD ili neko AutoCAD vertikalno rešenje - kako da pređem na novi AutoCAD sa specijalizovanim alatima?\nPostojeći pretplatnik, ima mogućnost da pređete na novi AutoCAD sa specijalizovanim alatima ili da nastavi da obnavlja svoju trenutnu, pojedinačnu, AutoCAD i/ili AutoCAD vertikalnu pretplatu. Ako je aktivni pretplatnik i želi da pređete na novi AutoCAD sa specijalizovanim alatima, potrebno je da kontaktira Autodesk ovlašćenog prodavca kako bi utvrdili da li ima pravo da se prebaci i tokom trajanja pretplate, ili je potrebno sačekati do isteka pretplate.\n12. Ako je postojeći pretplatnik kvalifikovan za prebacivanje, koja je cena za prelazak na pretplatu za AutoCAD sa specijalizovanim alatima?\nPrebacivanje odgovarajuće AutoCAD ili AutoCAD vertikalne pretplate na AutoCAD sa specijalizovanim alatima je bez ikakvih troškova za preostalo vreme aktivne pretplate.\n13. Ako korisnik ima pravo da pređe na AutoCAD sa specijalizovanim alatima, da li će imati pristup prethodnim verzijama?\nDa, imaće pristup prethodnim verzijama.


Objavljena nova CRNA LISTA Instagram prodavaca kojih se treba čuvati\nPostojale su, postoje i postojaće sve dok se odvija internet trgovina i dok ima zainteresovanosti kupaca da robu naručuju preko internet sajtova ili društvenih mreža.\n“Poslednjih nekoliko godina, došlo je do značajnog porasta prometa u elektronskoj trgovini. Na rast prometa svakako je uticao i porast broja trgovaca koji se bave internet trgovinom, međutim, nemali je broj onih koji ovakav vid trgovine ne obavljaju u skladu sa zakonima, dobrom trgovinskom praksom, pa čak ni etičkim normama. Rast trgovaca koji posluju ‘na crno’, posebno je primećen na društvenim mrežama”, navodi se na sajtu Nacionalne organizacije potrošača Srbije (NOPS).\nInternet prodaja (Pixabay)\nNOPS je nastavila sa akcijom evidentiranja trgovaca koji ne posluju u skladu sa Zakonom o elektronskoj trgovini. Među ovim trgovcima koje je NOPS evidentirao, najviše je onih koji se bave prodajom obuće, odeće, parfema, suplemenata i dodataka ishrani.\nSpisak crne liste internet trgovaca koju je sastavio NOPS MOŽETE POGLEDATI OVDE.\nVažno je napomenuti da je veliki broj instagram profila sa prethodne liste ugašen, dok je nekolicina trgovaca prešla u legalne tokove poslovanja te registrovala svoje firme i time postala lojalna konkurencija registrovanim onlajn prodavnicama.\n“Ovaj spisak se pravi na osnovu prijava potrošača koji su oštećeni. Kao organizacija i mi smo se bavili istraživanjem da vidimo ko se oglašava, čije su glasne poruke primamljive, a ne poštuju zakon”, rekla je Nikica Jovanović iz NOPS-a za RTS.\nInternet prodaja putem društvenih mreža (Pixabay)\nKoje su obaveze prodavaca kod internet prodaje?\nTrgovac koji svoju prodaju vrši putem interneta, u obavezi je da na vidnom i dostupnom mestu naznači:\ndetaljne podatke o ceni proizvoda, koji uključuju i troškove dostave i ostale manipulativne troškove\nInternet kupovina (Pixabay)\nBroj potrošača koji se javljaju potrošačkim organizacijama (UZPV i NOPS), a u vezi sa kupovinom putem društvenih mreža od neregistrovanih prodavaca, svakodnevno raste. Nažalost, u ovakvoj situaciji, odredbe Zakona o zaštiti potrošača nisu primenjive (ne važe) i potrošačke organizacije nisu u mogućnosti da postupaju, niti da pruže adekvatne pravne savete, izuzev da potrošače upute na samostalni sudski postupak, naznačeno je na sajtu NOPS-a.\nKako se kontrolišu internet prodavci\nKontrola internet prodavaca je komplikovana, dugo traje i teško je doći do njih, kažu u Tržišnoj inspekciji.\n“U tim kontrala kada dođemo do tih subjekata, nalažemo im da se registruju da bi mogli da obavljaju trgovinsku delatnosti, zabranjujemo dalje da se oglašavaju preko interneta i da rade dok se ne regustruju i podnosimo zahtev sudiji za prekršaje”, ukazuje Dragan Gajić.\nInspektori rade u saradnji sa MUP-om, odnosno odeljenjem za Visokotehnološki kriminal. Tada se podnose i krivične prijave u zavisnosti od količine i vrste robe. Nadležni upozoravaju da je to, ipak, rizična kupovina ukoliko na profilu nema poslovnog imena, adrese i PIB-a trgovca.\nNovčane kazne za ovakav vid prevare su do dva miliona dinara. Potrošačima je ipak najteže – ostanu i bez novca i bez robe, a sa malo mogućnosti: da to prijave tržišnoj inspekciji ili da tuže prodavce do kojih je nemoguće doći.\nIzvor: BIZLife, RTS/NOPS\ncrna lista/internet trgovina/kupovina/nops\nŠta su VAS SMS usluge i kako se zaštititi od PREVARA i uvećanih računa za mobilni?\nOd pisca do naslednice kozmetičke imperije: Ona je NAJBOGATIJA ŽENA sveta\nSiniša Mali “ČOVEK OD ČELIKA” u izdanju koje do sada niste videli (FOTO)...


VOŠA NEĆE TEORIJE ZAVERE Gajić: Zabranio sam komentarisanje suđenja, nismo "nevoljeno dete srpskog fudbala"\nTanjug | 06. 11. 2016 - 12:59h\nPredsednik Fudbalskog kluba Vojvodina Vojislav Gajić zabranio je da se u tom klubu komentariše suđenje, jer, kako je rekao, u Vojvodini ne žele da se bave takvim temama već isključivo sportskim pitanjima i pitanjima funkcionisanja i stabilizacije kluba.\nFoto: Nenad Mihajlović / RAS Srbija Vojislav Gajić\nGajić je rekao Tanjugu da ima nekih ljudi koji nemaju nikave veze sa Vojvodinom, ali koji su sebi dali za pravo da kometarišu neke stvari, a ti kometari se kasnije često predstavljaju kao zvanični kometari kluba, što je, kako je naglasio, potuno netačno.\n"Ni u kakvim pričama o suđenju, nekakvim teorijama zavere ili nametanjima stava da je Vojvodina tobože nevoljeno dete srpskog fudbala i slične priče nas ne zanimaju i ne želimo ni ja niti bilo ko iz uprave FK Vojvodina da učestvujemo u njima. Mi želimo samo stabilnu i jaku Vojvodinu i tu je početak i kraj svih priča", rekao je Gajić.\nTo je sada slučaj sa Milanom Kosanovićem i Nenadom Lalatovićem, koji su selektori reprezentacija do 19, odnosno do 20 godina i sa Goranom Šaulom koji je pomoćnik Tomislavu Siviću u mladoj reprezentaciji, a tu treba dodati i to da se četiri - pet igrača Vojvodine nalaze u sastavima razeprezentativnih selekcija.\nGovoreći o planovima koje je pred sebe stavilo novo rukovodstvo Vojvodine, Gajić je rekao da je prvi zadatak nove uprave kluba, koja radi od pre dva meseca, da se napravi čvrst temelj, odnosno da se klub stabilizuje po svim segmentima, od finasija do omladinske škole koja je, kakao je kazao, "ključ svih ključeva ne samo za Vojvodinu nego za većinu klubova u svetu".\nOn je istakao da je prezadovoljan učinjenim u poslednja dva meseca koliko nova uprava na čelu sa njim predvodi klub.\nPomaci su vidljivi u svim segmentima od omladinske škole "Ilija Pantelić", gde treneri i sve mlađe kategorije imaju vrhunske uslove za trening i rad, do prvog tima koji iz utakmice u utakmicu pruža izuzetno kvalitetnu igru, pa, kakao je rekao, gotovo redovno od trenera protivničkih ekipa stižu komplimenti da Vojvodina igra najlepši fudbal u zemlji.\n"To što po mnogima igramo najlepši fudbal ne znači automatski da ćemo biti prvaci, ali se trudimo da atraktivnom igrom privučemo gledaoce na tribine. Naravno, svako ko se takmiči u bilo čemu želi da pobedi tako i mi želimo trofeje i oni će vremenom doći siguran sam u to, ako ne ove godine ono naredne ili neke od narednih", rekao je on.\nSada nam je apsolutni prioritet da stvorimo stabilan klub koji će biti prepoznatljiv po lepoj igri, po mladim igračima i po uspešnom poslovanju, dodao je on.\n"Ponavljam, kada sve ove preduslove ispunimo rezultati će doći sami po sebi", rekao je Gajić.\nŠto se tiče takmičarskih ambicija Gajić kaže da će Vojvodina sigurno naredne sezone, kao klub biti mnogo jača i zrelija, a samim tim i sa većim šansama za ostvarivanje najviših rezultata i to je po njemu realnost, mada od tog cilja ni ove godine ne odustaju jer, kakao je rekao, Vojvodina igra dobro i kvalitetno i legitimno je da želi da bude najbolja.\nOno što je novost u funkcionisanju nekog fudbalskog kluba u Srbiji, a što je Vojvodina u poslednja dva meseca počela da praktikuje, je organizovanje susreta privrednika koji su okupljeni oko FK Vojvdina, sa privrednicima iz gradova u kojima novosadski superligaš gostuje, kao što su Niš, Novi Pazar, Kruševac, Bačka Palanka, Subotica...\n"To je naka moja lična vizija da kroz fudbal pokrenemo i druge sfere društva. Fudbal je jedno poluvreme, a drugo poluvreme je povezivanje gradova, privrede, ljudi, jer mislim da nam je to kao društvu neohodno", rekao je Gajić i dodao da takve inicijative i priliče Vojvodini jer je ona "stara dama srpskog fudbala".\nKao još jednu izuzetno dobru i pozitivnu stvar koju je u Vojvodinu donela nova uprava Gajić je istakao činjenicu da se na tribinama stadiona "Karađorđe" iz utakmice u utakmicu nalazi sve više predstavnika gradske i pokrajinske administracije što je, kako je kazao, u prošlosti bilo teško i zamisliti.\n"Lepo je u loži stadiona tokom utakmica videti gradonačelnika i njegove najbliže saradnike, kao i ljude iz Pokrajinske vlade, jer to je najbolji pokazatelj da klub ima podršku i Grada i Pokrajine i to sigurno, pored svega pomenutog, značajno doprinosi stvaranju stabilne i jake Vojvodine", zaključio je Gajić.\nTrener Vojvodine Ivanović: Naš neshvatljiv pad…\nVojvodina je imala vođstvo 2:0 na poluvremenu derbija 25. kola Superlige Srbije, međutim, u drugom delu je primila tri gola i izgubila 2:3. Trener novosadskih…\nVojvodina prekinula pripreme u Budvi zbog…\nFudbalski klub Vojvodina je zbog loših vremenskih uslova prekinuo pripreme u Budvi i ovog četvrtka će se vratiti za Novi Sad, saopštio je novosadski klub.\nCRNO-BELI ČASTE Besplatan ulaz na revanš meč…\nFudbalski klub Partizan pozvao je sve verne navijače i simpatizere kluba da u sredu 10. maja podrže crno-bele u drugoj polufinalnoj utakmici Kupa Srbije protiv…\nVojvodina dobila novo rukovdstvo, Vlaović na…\nNa vanrednoj sednici Skupštine FK Vojvodina izabrano je novo rukovodstvo kluba, a za novog predsednika Upravnog odbora kluba izabran je Dušan Vlaović,…\nPovezane teme: FK Vojvodina , Superliga Srbija , Vojislav Gajić


Nemačka „ASB“ obnovila 164 i izgradila 22 srpske kuće › Made-in-Germany.rs\nNemačka „ASB“ obnovila 164 i izgradila 22 srpske kuće\nZa porodice u Srbiji koje su pretrpele štetu u majskim poplavama, nemačka organizacija „Arbeiter-Samariter-Bund“ (ASB) uspešno je obnovila 164 i izgradila 22 nove kuće.\nU saopštenju ove organizacije navodi se da su u ovom projektu, vrednom 3 miliona eura, učestvovali i „Housing centar“, Inicijativa za razvoj i saradnju i Fondacija „Ana i Vlade Divac“.\nInače, projekat se sprovodi u devet srpskih opština, finansiran je u okviru programa pomoći Evropske unije (EU) ukupne vrednosti 30 miliona eura, sa ciljem pružanja podrške u uspostavljanju normalnih životnih uslova za porodice pogođene prošlogodišnjim poplavama.\nDo sada je završena izgradnja novih kuća za 22 porodice, gradnja još 16 objekata i dalje traje, a kraj svih radova očekuje se najkasnije u aprilu. Svaka sanirana ili nova kuća potpuno je opremljena novim nameštajem, ali i belom tehnikom, dodaje se u saopštenju.\nPored obnove i izgradnje novih kuća, projekat je usmeren i na podršku malim i mikro preduzećima, kao i poljoprivrednim gazdinstvima koja su takođe stradala u poplavama. Dodelom ekonomskih grantova u vidu opreme, alata, sadnog materijala, plastenika, protivgradne zaštite i građevinskog materijala, obezbeđeno je da oko 200 porodičnih biznisa i domaćinstava uspešno obnovi svoju proizvodnju ili nastavi nesmetano sa radom.\nProjekat „Obnova kuća i ekonomska revitalizacija za najugroženije porodice pogođene poplavama u Srbiji“ realizuje organizacija „ASB“ sa partnerima u Bajinoj Bašti, Valjevu, Loznici, Ljuboviji, Malom Zvorniku, Osečini, Šapcu, Šidu i Ljigu.\nOd MiG na 27/03/2015 / Građevinarstvo, Investicije, Poljoprivreda, Proizvodnja / Ostavite komentar


Okrugli sto “Ekonomski odnosi Srbije i Kosova – Uticaj na lokalne privrede i zajednice” – EPuS Leskovac\nOkrugli sto “Ekonomski odnosi Srbije i Kosova – Uticaj na lokalne privrede i zajednice”\nEvropski pokret u Srbiji organizuje dana 17.12.2013. godine, sa početkom u 11h, u Centru za stručno usavršavanje u obrazovanju Leskovac, ul. Leskovačkog odreda 6, Okrugli sto “Ekonomski odnosi Srbije i Kosova* – Uticaj na lokalne privrede i zajednice”. Ova debata organizuje se u sklopu projekta “Srbija i Kosovo: Evropske perspektive i prakse” koji je podržala Ambasada Kraljevine Danske u Srbiji.\nPostizanjem sporazuma u aprilu i maju 2013. godine, i nastavljanjem dijaloga pod okriljem Evropske unije (EU), Srbija i Kosovo načinili su ključni korak u procesu pristupanja/pridruživanja EU, kao i u normalizaciji odnosa dve zajednice. Dijalog koji bi trebalo da vodi ka „vidljivoj i održivoj normalizaciji odnosa“ duboko je motivisan evropskom perspektivom Kosova i Srbije, upravo otvaranjem pristupnih pregovora sa Srbijom i otvaranjem pregovora o stabilizaciji i pridruživanju između EU i Kosova.\nEvropski pokret u Srbiji, u saradnji sa svojom mrežom i Institutom za razvojnu politiku INDEP iz Prištine, predlaže set zajedničkih aktivnosti koje treba realizovati u Srbiji sa opštim ciljem da doprinesu uzajamnom razumevanju Kosova i Srbije i unapređenju sveukupnih odnosa između dve zajednice. Specifični ciljevi uključuju iniciranje dijaloga, omogućavanje razmene mišljenja i iskustava, kao i identifikovanje mera za unapređenje saradnje i prekograničnog umrežavanju zainteresovanih strana u obe zajednice.\nRasprava u Leskovcu prva je od dve jednodnevne rasprave koje su predviđene projektom, a koje se organizuju na nivou donosilaca odluka iz obe zajednice, organizacija civilnog društva, poslovnih zajednice, stručnjaka i lokalnih akteri. Rasprave će biti fokusirane na dve važne teme – ekonomiju (u smislu saradnje, trgovine i zapošljavanja) i evropske integracije (u smislu nove legislative i reformi koje treba da doprinesu ukupnoj modernizaciji i demokratskom i ekonomskom razvoju). Razgovori treba da dovedu do sveobuhvatne procene, analize i preporuka za razvoj buduće politike i odluka. Osnov za raspravu na ovom okruglom stolu predstavljaće studija slučaja koja razmatra uticaj ekonomskih odnosa Srbije i Kosova na privredni razvoj Leskovca.\nNacrt agende možete preuzeti ovde:\n*Ovim se ne prejudicira status Kosova i u skladu je sa Rezolucijom 1244 i mišljenjem MSP o kosovskoj deklaraciji o nezavisnosti


Gojković je rekao novinarima da je Institut za onkologiju u Sremskoj Kamenici, u kome se godišnje leči više od tri hiljade pacijenata, postao najrespektabilnija ustanova te vrste u zemlji.\n- Za devet meseci tim mladih lekara sa Instituta uspeo je što u inostranstvu, što zahvaljujući gostovanju stručnjaka iz inostranstva na Institutu, da uspešno savlada naprednu tehniku zračenja, koja će značajno doprineti kvalitetu - rekao je Gojković.\nVršilac dužnosti direktora Instituta Zoran Radovanović rekao je da napredna tehnika zračenja omogućava zračenje tumora većom jačinom i veću zaštitu okolnih organa.\n- Do sada je ovoj vrsti zračenja podvrgnuto osam pacijenata, a do kraja godine broj pacijenata koji će biti zračeni naprednom tehnikom biće oko 100 - rekao je Radovanović.\nIz „Hipola“ odneo 3,5 milijardi dinara\nODŽACI - Za samo dve godine Grog Čenčič iz Ljubljane, kupac “Hipola” iz Odžaka, uspešnu firmu je doveo na rub propasti. Firmu je na licitaciji dobio za nešto više od tri miliona, a posle raskida privatizacije, iza njega je ostao dug od 3,5 milijarde dinara. Mnoge mašine i objekti su prodani, a Radmila Malivuk, privremeni zastupnik državnog kapitala, kaže da je Agencija za privatizaciju u polslednjoj sekundi raskinula ugovor sa Čenčičem. Da to nije učinjeno “Hipol” više ne bi postojao.\nKomisija dobila zahtev za preuzimanje šećerane u Senti\nPredsednik Komisije za zaštitu konkurencije Miloje Obradović izjavio je danas da je kompanije “Sunoko” tražila odobrenje za preuzimanje Fabrike šećera u Senti.\nPredsednik Pokrajinske vlade Igor Mirović obišao je danas radove na revitalizaciji deonice kanala Vrbas-Bezdan kod Sombora i tom prilikom izjavio da se nastavlja sa realizacijom dugogodišnjeg projekta uređenja Velikog bačkog kanala, te dodao da se sa tim poslom neće stati sve dok se taj vodotok ne očisti u celoj dužini.\nNova većina smenila vlast u Plandištu\nPlandište - Vrlo šarolika i tesna skupštinska većina od 12 odbornika iz DS, DSS, Unije regiona, SPO, Demokratske partija Makedonaca, LSV i jedan nezavisni, juče je smenila vlast u opštini Plandište. Za predsednika opštine izabran je Goran Latković (URS), a za predsednika Skupštine Danilo Lukić (DSS).\nPoljoprivredni fakultet u Novom Sadu dobio Veterinarsku kliniku\nPoljoprivredni fakultet nakon 15 godina od kada je osnovan smer za veterinarsku medicinu dobio Veterinarsku kliniku.\nKVAR OSTAVIO CEO GRAD BEZ VODE Prekid vodosnabdevanja u celom Zrenjaninu\nNa magistralnom vodu vodovodne mreže na izvorištu, odakle se Zrenjanin snabdeva vodom, u jutarnjim časovima došlo je do havarije većeg obima što je uzrokovalo prekid vodosnabdevanja na teritoriji celog grada, javlja portal "Ja volim Zrenjanin".\nZbog kvara aparata za zračenje 102 pacijenta obolela od raka ostala bez terapije\nAparat za zračenje obolelih od raka u Institutu za onkologiju Vojvodine u Sremskoj Kamenici ne radi od ponedeljka, a na ovom aparatu se trenutno zrače 102 pacijenta i svima je otkazana terapija.\nNoćnih barova nema u zakonu\nRok za preregistraciju novosadskih kafića u noćne barove, koji bi mogli da rade od 22 sata do tri ujutro narednog dana, juče je istekao. Ali ugostitelji tvrde da zakon ne poznaje kategoriju noćnih barova, tako da i ne znaju kako da ih registruju i kakve bi im u tom slučaju bile obaveze, a da gradske vlasti ni mesec dana od donošenja odluke o ranijem fajrontu nisu spremne da to definišu.\nIndeks sa 31 desetkom\nNOVI SAD - Bogdan Vukobratović za pet godina studija na Fakultetu tehničkih nauka u Novom Sadu iz svih predmeta ima isključivo najvišu ocenu. U njegovom indeksu upisana je 31 desetka, ali se zbog visokog proseka ničega nije odricao: zabavlja se, bavi se sportom.


ELTEC PETROL jedan od partnera ekonomske saradnje Srbije i Slovenije\nBeograd, 04. Juni 2014. PR Objave: Saopštenje -\nProtekle nedelje održan je Srpsko - Slovenački poslovni forum koji je okupio preko 200 uspešnih slovenačkih i srpskih kompanija koje posluju na tržištu Srbije. Učesnik ovog foruma bio je i ELTEC PETROL, jedna od vodećih regionalnih ESCO kompanija (Energy Service Company). Skup je održan na najvišem državničkom nivou, prisustvovali su predsednik Republike Slovenije Borut Pahor, kao i ministri finansija i trgovine Srbije i Slovenije.\nProtekle nedelje održan je Srpsko - Slovenački poslovni forum koji je okupio preko 200 uspešnih slovenačkih i srpskih kompanija koje posluju na tržištu Srbije. Učesnik ovog foruma bio je i ELTEC PETROL, jedna od vodećih regionalnih ESCO kompanija (Energy Service Company).\nSkup je održan na najvišem državničkom nivou, prisustvovali su predsednik Republike Slovenije Borut Pahor, kao i ministri finansija i trgovine Srbije i Slovenije. Nakon uvodnog dela foruma, počeli su B2B (bussiness to bussines) sastanci na kojima su kompanije mogle međusobno da razgovaraju o poslovnim iskustvima kao i mogućnostima međusobne saradnje. ELTEC PETROL imao je niz sastanaka sa budućim poslovnim partnerima, predstavnicima lokalnih samouprava kao i proizvođačima opreme pomoću koje je moguće što kvalitetnije realizovati projekte iz oblasti energetske efikasnosti.\nenergija, slovenija, eltec petrol, esco, poslovni forum\nq: 19 - t: 0.04249 sec


Španija očajnički pokušava da zaustavi put Katalonije ka nezavisnosti, koji preti da izbaci van koloseka njenu privredu i da Evropu gurne u haos, komentariše CNN, analizirajući moguće ekonomske posledice proglašenja nezavisnosti te španske regije.\n"Investitori postaju svesni rizika: glavni indeks španskog tržišta akcija pao je u sredu čak za 2,7 odsto; akcije španskih banaka sa sedištem u glavnom gradu Katalonije, Barseloni, trgovale su se u padu za čak 7,0 procenata, a oslabile su i španske državne obveznice", navodi CNN.\nDok političari iz Madrida i Barselone međusobno razmenjuju oštre poruke, preduzeća i investitori su uhvaćeni "ni na nebu, ni na zemlji".\nKatalonija je ekonomski najproduktivniji region u Španiji, koji je dom 7.100 stranih kompanija, uključujući Folksvagen, Nisan i Cisko. Mnogi stručnjaci upozoravaju na opasnosti proglašenja nezavisnosti Katalonije, nakon referenduma održanog prošle nedelje.\n"Katalonija ne bi imala sredstva, uključujući fiskalna sredstva, da ostvari punu nezavisnost", smatra Holger Šmiding, glavni ekonomista Berenberg banke, dodajući da će "u nekom trenutku, Barselona i Madrid morati da razgovaraju".\nPotencijalni dogovor između njih bi mogao da podrazumeva veću autonomiju Katalonije kojoj bi bila data veća kontrola nad sopstvenim finansijama. Ali, čak i da bude tako, neizvesnost i javni nemiri u predstojećim danima (ili mesecima) mogli bi da nanesu priličnu štetu lokalnim kompanijama i ekonomiji, ocenjuje CNN.\nStiven Braun, ekonomista iz Kepital Ekonomiksa, kaže da može doći i do odlaganja investicija, jer rukovodioci korporacija razmatraju implikacije nezavisnosti Katalonije. Šmiding, s druge strane, upozorava da bi period konfuzije mogao da uspori i ekonomski rast Španije sa sadašnjeg nivoa od 3,2 odsto na oko 2,5 procenata. Eksperti smatraju da bi najopasniji scenario za preduzeća predstavljalo jednostrano otcepljenje te regije.\nPreduzeća u Kataloniji bi se suočila sa situacijom da posluju u novoj nezavisnoj državi koja nema formalne trgovinske sporazume, što je situacija koja je još ozbiljnija od Bregzita, ističe Karsten Hese, evropski ekonomista u Berenberg banci. Katalonija čini skoro petinu španske privrede i predvodi u odnosu na sve druge regije sa udelom od 25 procenata u izvozu zemlje.\n"To bi pogodilo špansku ekonomiju prilično u vreme kada se zemlja oporavlja od (ekonomske) krize", smatra Megan Grin, glavna ekonomistkinja fonda "Manulife Ašet Management".\nPrema ovom scenariju, investitori bi mogli da prestanu da kupuju katalonski i španski dug, a troškovi finansiranja države bi skočili. Španija bi mogla da uđe u recesiju a ti rizici bi mogli da se prošire po čitavoj Evropi, rekla je Grin.\n"To bi moglo da izazove povratak krize u evrozoni u najgorem slučaju", zaključila je ona, a objavio CNN.


Svi predsjednici općinskih udruženja penzionera u Federaciji BiH i kantonalnih saveza, kao i Saveza županijskih udruga umirovljenika Mostar održali su u Fojnici sastanak na kojem su razmatrali zahtjeve koji će biti istaknuti na protestima penzionera 24. septembra ispred zgrade Vlade FBiH u Sarajevu.\n-Naši zahtjevi su povećanje penzija za 10 posto, usvajanje strategije reforme u penzionom sistemu sa setom pratećih zakona koji bi, na određeni način, barem malo poboljšali veoma loš položaj penzionera – kazao je Agenciji Fena predsjednik Saveza udruženja penzionera u FBiH Omer Omerefendić.\nMeđu zahtjevima je, kaže, i onaj za promjenu zakonske regulative kojom bi se u potpunosti onemogućio rad nacrno te da se sačini poseban program i hitno stupi u akciju naplate svih poreza i doprinosa.\n-Naš zahtjev je i da se u Parlamentu FBiH prestane s donošenjem propisa koji idu na štetu penzionera – kazao je Omerefendić, navodeći da će svi zahtjevi biti upućeni Vladi i Parlamentu FBiH.\nPoručio je da će, ukoliko njihovi zahtjevi ne budu prihvaćeni, poslije protesta u Sarajevu biti održani i protesti u svim sjedištima kantonalnih saveza.\nNaglasio je također da penzioneri više nisu u mogućnosti da plaćaju obaveze, s obzirom na to da su penzije male i da se već više godina ne povećavaju.\n-Penzioneri imaju novca samo za održavanje golog života i plaćanje najnephodnijih lijekova. Konstatovano je da više od 300.000 penzionera živi u ekstremnom siromaštvu, da više od 230.000 gladuje, da je smrtnost povećana i to je situacija koja se više ovako ne može izdržati – ustvrdio je Omerefendić.\nU namjeri da ukažu na probleme penzionera u FBiH i doprinesu poboljšanju položaja te populacije protesti će biti održani 24. septembra ispred zgrade Vlade FBiH u Sarajevu.\nProtesti će početi u 11.00 sati i predviđeno je da će trajati do 14.00 sati.\n-Imamo prijavljenih oko 12.000 penzionera koji će doći na proteste iz raznih dijelova FBiH. Imamo još veći broj prijavljenih penzionera ali nemamo sredstva da platimo autobuse koji će doći u Sarajevo, kazao je Omerefendić, dodavši da se očekuje da će protesti u Sarajevu proći mirno i dostojanstveno.\n← GOLIJADA FAVORITA U LIGI PRVAKA\nTRI GOLA MESSIJA ZA TRIJUMF BARCELONE NAD AJAXOM, PORAZ CHELSEAJA U LONDONU →


„Vruća kasna jesen – rana zima“ OBAVEŠTAJNE SLUŽBE TVRDE: Izetbegović objavio rat Srbiji!\nIzvor\tAlo\tseptembar 14, 2016\nObaveštajno-bezbednosna agencija (OBA) iz BiH, na čijem čelu se nalazi islamista Osman Mehmedegić Osmica, pokrenula je akciju „Vruća kasna jesen – rana zima“ s ciljem potpunog destabilizovanja Srbije i Republike Srpske, otkriva „Alo“ iz poverljivog obaveštajnog dokumenta!\nU tom dokumentu se, između ostalog, navodi da specijalci te agencije prisluškuju premijera Srbije Aleksandra Vučića, predsednika Republike Srpske Milorada Dodika i predsednicu Vlade Republike Srpske Željku Cvijanović!\nDokument u kojem se upozorava na nerede u regionu dostavljen je najvišim srpskim zvaničnicima sa obe strane Drine, a u njemu se tvrdi da OBA „planira incidente“ u Srpskoj i Srbiji, zbog čega je već pokrenuta akcija na teritoriji BiH i Srbije.\n– OBA sve više izmiče kontroli i nadzoru i pretvara se u vojnopolitički instrument Stranke demokratske akcije i obaveštajnih službi Turske i Saudijske Arabije!\nNakon lokalnih izbora planirana je ograničena destabilizacija i incidenti na tlu Srpske i Srbije. U tu svrhu pokrenuta je široka obaveštajno-bezbednosna operacija „Vruća kasna jesen – rana zima“, koja se izvodi na tlu BiH i Srbije i podrazumeva široka područja aktivnosti koje sprovode obaveštajna i paraobaveštajna tela i organizacije – navodi se u dokumentu.\nU informaciji bezbednjaka, između ostalog, piše i da bošnjačka komponenta u OBA mesecima prati i prisluškuje predsednika Republike Srpske Milorada Dodika, predsednicu Vlade Republike Srpske Željku Cvijanović, predsednika Narodne skupštine Republike Srpske Nedeljka Čubrilovića, ali i sam državni vrh Srbije.\nNavodno je i srpska BIA „otkrila ovu vrstu agresivnog obaveštajnog delovanja na svom tlu i otkrila mnoge mere praćenja i tehničkog nadzora koje se iz Sarajeva u sklopu ove operacije preduzimaju prema najodgovornijim državnim funkcionerima Srbije, pa i prema premijeru Aleksandru Vučiću“.\nKako se saznaje, premijer Vučić odlično je upoznat sa situacijom i pre izvesnog vremena obavestio je člana Predsedništva BiH Mladena Ivanića o nezakonitim aktivnostima OBA.\nDževad Galijašević, stručnjak za bezbednost, kaže da ova situacija pokazuje samo jedno, a to je da je Srbiji objavljen rat.\n„Upoznat sam sa tim dokumentom i treba ga shvatiti veoma veoma ozbiljno, situacija je alarmantna. Ovim je doslovno objavljen rat Srbiji! OBA već godinama snima i prati sve važne ljude u Republici Srpskoj, a sada su to počeli da rade sa državnicima Srbije. Koliko ovu stvar ne nikako ne smemo potceniti, najbolje vam pokazuje to što je na čelu organizacije Osmica, čovek koji je islamista, uključen u sve ključne operacije ID. Sada je pokrenuo akciju protiv Srbije“, ističe on.\nSpinuju laži o bekstvu\n– OBA u političkim i međunarodnim krugovima spinuje situaciju po kojoj najodgovorniji ljudi iz RS užurbano prebacuju izmišljeni kapital u banke na Kipru, Grčkoj, Izraelu i Rusiji, pa se navodno pripremaju za bekstvo i napuštanje Republike Srpske – stoji, između ostalog, u poverljivom dokumentu.\nGalijašević: Izetbegović je besan pas bez zuba!\nDževad Galijašević kaže da je OBA ranije snimala i prisluškivala i Ratka Mladića i Radovana Karadžića i tada je imala dobru opremu.\n„Iz Brisela smo dobili odgovore identične onima koji su stigli od PIK-a, očigledno je da neko želi rat na Balkanu. Izetbegović je u celoj priči besan pas bez zuba, zubi su mu u Americi, koja ga podržava, a Amerika želi rat, zato sve ovo treba ozbiljno shvatiti“, kaže on.\n« Devenport: Pomoć EU Srbiji u borbi protiv klimatskih promena NOVA TEORIJA ZAVERE: Evo ko je probao da ubije Putina u stravičnom udesu kad je poginuo njegov vozač »


BANJA LUKA: Uskoro Konfučijev institut u gradu na Vrbasu | Mixer portal\nBANJA LUKA: Uskoro Konfučijev institut u gradu na Vrbasu\n07.08.2016 | Napisano pod: AKCIJA | Napisao: mixer\nOtvaranjem ovog instituta Republika Srpska dobija bolju poziciju u diplomatskim odnosima sa Kinom, a samim tim i mogućnost boljeg pozicioniranja u međunarodnim odnosima i ostvarivanju ekonomskih i društvenih interesa.\nRektor Univerziteta u Banjaluci Milan Mataruga rekao je Srni da se zvanično otvaranje Konfučijevog instituta pri Univerzitetu u Banjaluci očekuje do kraja godine.\nMataruga je otkrio da se već dvije godine radi na formiranju tog instituta na Banjalučkom univerzitetu.\n“Konfučijev institut će na neki način biti malo predstavništvo Narodne Republike Kine u Republici Srpskoj. NJegovim osnivanjem na univerzitetu biće nesrazmjerno lakše obavljati međunarodnu razmjenu nastavnika, saradnika, studenata, kao i realizaciju naučno-istraživačkih projekata u saradnji sa Kinom. Takođe, ovakav institut je značajan i sa ekonomskog aspekta, kroz podršku privrednoj saradnji, ali i međusobnu razmjenu kulture, tradicije i jezika”, ocijenio je Mataruga.\nAmbasador BiH u Narodnoj Republici Kini Borislav Marić rekao je Srni da je otvaranje Konfučijevog instituta višestruko značajno i korisno za Republiku Srpsku.\n“Nakon brojnih pregovora u kojima sam učestvovao, mogu reći da sam siguran da postoje svi uslovi da se Konfučijev institut u Banjaluci otvori do kraja godine, a ne bi me čudilo da se to desi i ranije”, rekao je Marić.\nIz Ministarstva prosvjete i kulture Republike Srpske potvrdili su za Srnu da je data saglasnost za osnivanje Konfučijevog instituta pri Univerzitetu u Banjaluci.\n“Naš stav je da će osnivanje ovog instituta doprinijeti jačanju obrazovne saradnje Kine i Republike Srpske, promovisanju kineskog jezika i podsticanju poslovnog partnerstva Srpske i Kine”, rekli su iz ovog ministarstva.\nIz ove institucije su dodali da se organizacija, djelatnost, upravljanje i druga pitanja od značaja za rad instituta uređuju Statutom Univerziteta u Banjaluci.\nZakonom o visokom obrazovanju propisano je da univerzitet u svom ili sastavu svojih organizacionih jedinica može imati naučno-istraživačke institute pod uslovom da je statutom univerziteta utvrđen kao posebna organizaciona jedinica.\n“Mora da ima prostor, opremu i druga sredstva potrebna za ostvarivanje naučno-istraživačkih programa i projekata, kao i angažovane istraživače kompetentne za istraživanje u naučnoj oblasti za koju se osniva institut”, rekli su iz resornog ministarstva, podsjetivši da je studijski program Kineski i engleski jezik i književnost uveden na Filozofski fakultet Univerziteta u Istočnom Sarajevu akademske 2011/12. godine.\nU elaboratu o opravdanosti osnivanja Konfučijevog instituta na Univerzitetu u Banjaluci stoji da bi njegov najznačajniji doprinos Univerzitetu u Banjaluci bio da Republika Srpska preuzima proaktivnu ulogu u kulturnoj, obrazovnoj i privrednoj saradnji BiH sa Kinom.\n“Imajući u vidu značajno jačanje političkog uticaja Kine u svijetu, otvaranjem Konfučijevog instituta Republika Srpska dobija bolju poziciju u diplomatskim odnosima sa Kinom, a samim tim i mogućnost boljeg pozicioniranja u međunarodnim odnosima i ostvarivanju ekonomskih i društvenih interesa”, piše u ovom dokumentu.\nPredsjednik Republike Srpske Milorad Dodik je tokom boravka u Kini 19. decembra 2015. godine istakao da Srpska postaje važan prostor za kineske investitore, kao i da je u ovoj godini moguće očekivati potpisivanje značajnih ugovora o saradnji.\nKrajem novembra prošle godine održan je i samit šefova država i vlada 16 zemalja centralne i istočne Evrope i Kine kada je delegacija BiH definisala moguće prioritete saradnje s Kinom u smislu jačanja političkih, privrednih, diplomatskih, trgovinskih i turističkih veza, kao i razmjene studenata.\nKina je od 2004. godine otvorila preko 480 takvih instituta u svijetu, a do 2020. godine namjerava da otvori njih 1.000.\nNovoosnovani Konfučijev institut dobija finansijsku pomoć za svoje početne aktivnosti od Narodne Republike Kine u iznosu od 70.000 do 200.000 dolara, a u slučaju Univerziteta u Banjaluci očekuje se iznos od 150.000 dolara.\nU narednom periodu, na osnovu predloženih godišnjih projekata, ostvaruje podršku od Kine za realizaciju projekata u odnosu 1:1, a po realizaciji Institut dostavlja izvještaj Centralnom Konfučijevom institutu u Kini. Navedena sredstva se ne mogu koristiti za plate uprave i direktora, već svaka strana finansira svoje predstavnike u institutu.\nPartneri Konfučijevog instituta Univerziteta u Banjaluci su Nacionalna kancelarija za promociju kineskog jezika Vlade Narodne Republike Kine /Hanban/, Sjevernokineski Univerzitet nauke i tehnologije, Ambasada Kine u BiH, Ambasada BiH u Kini, Ministarstvo prosvjete i kulture Republike Srpske, Ministarstvo nauke i tehnologije Republike Srpske, Ministarstvo za ekonomske odnose i regionalnu saradnju Republike Srpske, kompanija Huavei i drugi.\nKada je riječ o okruženju, Konfučijevi instituti postoje na univerzitetima u Beogradu, Zagrebu, Ljubljani, Novom Sadu, u Crnoj Gori, Skoplju i Sarajevu.


Srbija uskoro može da ima dva mesta u Ligi šampiona - Crvena zvezda info\nDobri rezultati Crvene zvezde ove sezone u Ligi Evrope „pogurali“ su domaće prvenstvo do sjajnog i rekordnog 16. mesta na UEFA listi nacionalnih koeficijenata.\nZajedno sa jučerašnjim bodom crveno-belih, koji se u ovome slučaju deli na četiri dela, jer smo toliko klubova ukupno imali na evropskoj sceni, Srbija je došla do odličnih 5.500 bodova za tekuću takmičarsku godinu.\nPoređenja radi, prethodne sezone smo klubovi iz Linglong Superlige Srbije sakupili su ukupno 6.000 bodova, što je bio slučaj i još godinu dana ranije, dok je najuspešnija u tom smislu bila sezona 2017/18 kada je naša zemlja imala velikih 6.375 poena.\nOno što dodatno treba da raduje poklonike fudbala u Srbiji jeste činjenica da se na leto briše učinak od pre četiri sezone, kada su naši timovi bili znatno lošiji i kada su prikupili svega 2.875 bodova.\nSto se tice nacionalne rang-liste, tu nam vecerasnji rezultati nisu isli u prilog. Jos neko vreme cemo strepeti hocemo li sezonu zavrsiti kao 17. ili bar kao 19. na #UEFA rang-listi, od cega zavisi od kog kola ce nas sampion zapocinjati svoje kvalifikacije za #UCL . #fkcz pic.twitter.com/v2iIS84agh— Playtony (@Playtony_rsb) February 25, 2021\nPoređenja radi, lige koje su oko nas nisu sakupile ispod 4.300 poena u navedenoj takmičarskoj godini, što će reći da naše prvenstvo očekuje izvestan napredak, ako se ponovo rezultati iz ove i prethodne tri sezone.\nOstaje nepoznanica na kom ćemo mestu završiti tekuću godinu, pošto nam rezultati ostalih timova u nokaut fazi Lige Evrope nisu baš išli na ruku. Najgore što može da se desi jeste da Srbija završi na 19. ili 20. mestu, što će značiti da će Zvezda iz iste runde kvalifikacija kao i ove godine startovati u Evropi.\nSve će zavisiti od toga šta urade Jang Bojs, Dinamo iz Zagreba, Slavija iz Praga i Olimpijakos. Oni „drže“ koeficijente za svoje nacionalne šampionate, koji se nalaze tik ispod Srbije na ovoj listi. Realno gledano, švajcarski, hrvatski, grčki i češki tim morali bi da ostvare povoljne rezultate u oba meča i da se plasiraju dalje kako bi nas pretekli, jer se za plasman u četvrtfinale dobija još jedan dodatni bod.\nDok #fkcz i dalje vredno skuplja bodove za svoj i nacionalni koeficijent, zanimljivo je pogledati istorijske detalje, kao i projekciju za naredne tri sezone. I Zvezda i Srbija ce od sledece sezone imati bolju polaznu poziciju nego do sada. #UEFA pic.twitter.com/lbtnJz6nyU— Playtony (@Playtony_rsb) February 20, 2021\nTreba naglasiti da će Srbija kada joj se izbrišu rezultati od pre četiri godine, skočiti na 13. mesto prema aktuelnoj projekciji. Dakle, naredne sezone biće sve na našim klubovima i ukoliko ponove bar približan učinak, kroz dve godine moći ćemo da kažemo da naše prvenstvo ima dve ekipe u kvalifikacijama za Ligu šampiona. Uz to, jedan tim bi išao u Ligu Evrope, dok bi dva išla u Konferencijsku ligu, za razliku od trenutnog stanja gde samo prvoplasirani ide u elitno takmičenje, dok će se preostali nadmetati u novom UEFA takmičenju.


Mari prvi finalista Australijan opena\n– January 29, 2015Posted in: AUSTRALIAN OPEN, Glavne vesti\nEndi Mari prvi je finalista Australijan opena pošto je savladao sedmog nosioca Tomaša Berdiha sa 3-1, po setovima 6-7(6), 6-0, 6-3, 7-5. Berdih je posle velike borbe uspeo da osvoji prvi set u taj brejku, ali je posle toga Škot zaigrao mnogo bolje, preokrenuo rezultat i ubedljivo osvojio naredna tri seta. Mari će se u finalu sastati sa pobednikom drugog polufinalnog meča između Novaka Đokovića i Švajcarca Stana Vavrinke.\nBerdih je bio nešto ubedljiviji na startu meča i u uvodnim gemovima je pritiskao servis Britanca. U osmom gemu je uspeo da stigne do brejka i povede sa 5-3, ali je Mari odmah u narednom uzvratio ribrejkom. Set je odlučen u taj-brejku u kome je Čeh iskoristio prvu set loptu, nakon što je Marijev forhend završio u mreži.\nČinilo se da je tada momentum u potpunosti na strani češkog tenisera, ali je osvajač Vimbldona iz 2013. pokazao izuzetan karakter i u drugom setu naprosto počistio sa terena Berdiha, ne prepustivši mu ni gem za 6-0. U trećem setu Britancu je bio dovoljan jedan brejk u šestom gemu da dođe do seta i povede u polufinalnom meču. Prelomni trenutak četvrtog seta odigrao se u 11. gemu kada je Mari stigao do brejka i u narednom sigurnim servisom trijumfovao za novo finale Ozi opena.\nTrostruki finalista igrao je veoma agresivno – upisao je 40 direktnih poena i 39 grešaka, a i servis ga je odlično služio (ukupno 15 as udaraca). Berdih nije bio na nivou iz prethodnih mečeva jer je napravio čak 56 grešaka, uz 37 vinera.


Faktor | Bevanda odgovorio na optužbe: Budžet ne donosi Bevanda, već Parlament BiH\n21.04.2022. / 15:14\nZamjenik predsjedavajućeg Vijeća ministara Bosne i Hercegovine i ministar finansija i trezora Vjekoslav Bevanda još jednom je oštro odbacio sve optužbe da on na bilo koji način opstruira održavanje ovogodišnjih općih izbora u BiH.\n- Očigledno je da postoji orkestriran napad na mene iz Centralne izborne komisije koja se redovno oglašava u pojedinim medijima uz tvrdnje da jedan čovjek može opstruirati donošenje budžeta ili odluku kolektivnog organa kakvo je Vijeće ministara BiH. Pri tome niko ne navodi argumente niti se poziva na zakonske procedure jer time bi negirali tvrdnju da jedan čovjek, pa premda to bio i ministar finansija, može zaustaviti izborni proces u jednoj državi - naglasio je ministar Bevanda, saopćilo je Ministarstvo finansija BiH.\nImajući u vidu veliki broj novinarskih upita i veliki interes javnosti za ovaj problem, ministar Bevanda istaknuo je da ne želi odgovarati na neosnovane optužbe s političkom pozadinom, ali želi naglasiti na temelju kojih zakona i odluka Ministarstvo finansija s njim na čelu radi i donosi odluke.\nCIK je, ističu iz Ministarstva, posljednji zahtjev za dodjelu sredstava iz tekuće rezerve uputio Vijeću ministara BiH, a ne Ministarstvu finansija i trezora BiH.\n- Iz CIK-a su Ministarstvu finansija i trezora dostavili zahtjev za mišljenje 10.03.2022.godine za "Prijedlog odluke o odobravanju raspodjele i korištenju dijela prenesenih sredstava akumuliranog viška prihoda iz prethodnih godina na ime rashoda programa posebne namjene u 2022. godini" na što je 24.03.2022. godine CIK-u upućen odgovor iz Ministarstva finansija i trezora BiH - saopćili su.\nMinistar Bevanda podsjetio je da je članom 17. Zakona o finansiranju institucija BiH propisano kako se raspolaže tekućom rezervom koja je temeljem Odluke o privremenom finansiranju institucija ove godine planirana u iznosu 2.450.000 KM. U skladu s ovom činjenicom raspoloživa tekuća rezerva u 2. kvartalu 2022. godine iznosi 612.500 KM, odnosno jednu četvrtinu iznosa tekuće rezerve planirane u budžetu za 2020. godinu. Istim članom, dodaje, propisano je i na koji način Vijeće ministara donose odluke u vezi sa rashodima iz tekuće rezerve.\n- Ministarstvo finansija i trezora BiH svoj posao obavlja odgovorno i u skladu s procedurama. Nakon što smo konačno 30.3. ove godine u Fiskalnom vijeću usvojili Globalni fiskalni okvir, uporedo se sprema Dokument okvirnog budžeta i budžet za 2022. godinu. I taj se posao ne radi preko noći niti po nečijim željama već po procedurama - naglasio je Bevanda.\nIstiče da je Ministarstvo finansija i trezora BiH samo tehnički izvršilac u procesu donošenja budžeta.\n- Nakon što Vijeće ministara usvoji Nacrt budžeta, prema zakonskim procedurama, taj dokument se šalje ustavnom predlagaču - Predsjedništvu BiH koje utvrđuje prijedlog Zakona o budžetu institucija BiH i međunarodnih obaveza BiH za 2022. godinu, poslije čega ga na konačno usvajanje upućuje u parlamantarnu proceduru na izjašnjavanje Zastupničkom domu i Domu naroda Parlamentarne skupštine BiH koji usvajaju budžet - naveo je Bevanda i dodao:\n- Iz Ustava i zakona je jasna procedura. Budžet ne donosi pojedinac Vjekoslav Bevanda, niti njegova politička stranka što je političkim strankama sklonim politikantstvu sasvim jasno, ali zamjenom teza dižu sebi rejting, ali i tenzije u državi da bi prikupili jeftine političke poene.\nPodsjeća da je na prijedlog Ministarstva finansija i trezora Vijeće ministara BiH usvojilo odluku kojom se osnovica na plaću nakon 12 godina vraća na 535 KM sa sadašnjih 475,69 KM te da će nakon usvajanja budžeta biti moguće bar približiti plaće uposlenih u institucijama BiH koji imaju najmanja primanja u odnosu na sve nivoe vlasti u BiH.\n- Loš položaj policajaca, vojnika, službenika i namještenika motiv je da se na budžetu za ovu godinu i Dokumentu okvirnog budžeta radi ubrzano i ozbiljno. Dat ćemo sve od sebe da ove dokumente dostavimo Vijeću ministara BiH u razumnom roku, ali neću dozvoliti da me pod pritiskom neko tjera da kršim Ustav i zakon. To nisam dozvoljavao ni kada su protiv mene pisali evropskim predstavnicima i gradili prostor za političke podvale i spletke. U Zakonu o finansiranju institucija BiH i drugim relevantnim propisima sve piše. Ja to i čitam i primjenjujem u praksi i nema tog pritiska koji će promijeniti moj pristup odgovornom i zakonitom radu - zaključio je Bevanda.\nVjekoslav Bevandaizbori u BiHbudžet BiH


Grčki javni sektor danas u štrajku\nSindikat grčkog javnog sektora ADEDY sazvao je za danas, 15. juli, štrajk na nivou države, na dan kada će parlament u Atini raspravljati o dogovorenom paketu međunarodne finansijske pomoći Grčkoj.\n15.07.2015. - 14:58h\nADEDY je sazvao štrajk za 11.00 sati, a demonstracije ispred grčkog parlamenta za 19.00 časova, prenosi grčka agencija ANA.\nPored toga, sindikat PAME najavio je da će večeras održati miting na atinskom Trgu Omonija.\nGrčka je, nakon maratonskih pregovora s kreditorima, uspela da dogovori sporazum o trećem paketu međunarodne finansijske pomoći koji joj je bio preko potreban, kao i da izbegle izlazak iz evrozone.\nNovi paket vredan je oko 86 milijardi evra i odobren je pod strogim uslovima koji uključuju paket mera štednje koji grčki parlament mora da usvoji do srede.\nU okviru mera dogovorenih s kreditorima, Atina treba da osnuje novi nezavisni fond vredan do 50 milijardi evra u koji će prikupljati sredstva od privatizacije, pomoću kojih će otplaćivati novi zajam i refinansirati banke.\nGrčke banke i sutra zatvorene\nMinistarstvo finansija Grčke je danas saopštilo da će banke u toj zemlji biti zatvorene i sutra, ali da će obim dozvoljenih transakcija u malom delu filijala koje rade biti proširen.\nGrčke banke su zatvorene od 29. juna uz kontrole kapitala koje su ograničile iznos koji može da se podigne na bankomatima na 60 evra dnevno i 120 evra nedeljno za penzionere i nezaposlene bez platnih kartica. Uplate kreditnim i debitnim karticama u zemlji su dozvoljene, kao i elektronski transfer novca u zemlji, ali su za slanje novca u inostranstvo potrebne posebne dozvole.\nGrčka je u ponedeljak ujutro, nakon maratonskih pregovora s kreditorima, uspela da dogovori preko potreban dogovor o trećem paketu međunarodne finansijske pomoći i da izbegne izlazak iz evrozone. Novi paket vredan je oko 86 milijardi evra i uslovljen je strogim zahtevima, uključujući mere štednje, koje grčki parlament mora da usvoji danas.\nGrčki ministar finansija Euklid Cakalotos je u obraćanju parlamentu jutros rekao da će mnoge od mera koje kreditori zahtevaju pogoršati recesiju, ali da je pozitivna stvar to što će Grčka ostati u evrozoni, pa će investicije ipak stizati u zemlju.\n"Sporazum je težak i samo vreme će pokazati da li je ekonomski održiv", rekao je Cakalotos.\nEU i MMF različito o održivosti grčkog duga\nEvropska komisija procenjuje da će grčki dug do 2020. godine porasti na 165 odsto bruto domaćeg proizvoda (BDP), a da će se 2022. spustiti na 150 odsto ukoliko Grčka preduzme mere u cilju rezanja duga, u suprotnom bi dug mogao u navedenim godinama da iznosi 187, odnosno 176 odsto, respektivno.\nProcena održivosti grčkog duga Evropske komisije potpuno je drugačija od one koju je juče izneo Međunarodni monetarni fond, koji predviđa da će dug Grčke dogodine porasti na gotovo 200 odsto BDP-a, prema 177 odsto iz prethodne prognoze, delimično zbog toga što će zemlja i 2015. trpeti još jednu godinu recesije.\nPrognoza za 2020. pokazuje da će nivo duga biti visokih 170 odsto BDP-a, dok je ranija prognoza iznosila 142 odsto. S obzirom na takve podatke, Grčkoj će pored nove finansijske pomoći biti potreban i veći otpis dugova, smatra MMF, a prenosi AFP.\nMMF je saopštio da će evropski kreditori Grčke morati toj zemlji da obezbede "daleko više" sredstava nego što pokazuju sadašnje procene otpisa duga potrebnog da bi se stabilizovalo finansijsko stanje u Grčkoj.\nKomisija, pak, navodi da je moguće produženje rokova otplate duga, ali ne i njegov otpis, ali samo pod uslovom da Atina sprovrede mere koje se od nje zahtevaju.\n"Značajno produženje rokova otplate za postojeće i nove zajmove, odlaganje otplate kamata omogućilo bi Grčkoj vreme za sprovođenje reformi, iako bi njen javni dug ostao veoma visok na duži period", zaključuje Komisija.\nMMF je saopštio da će Evropska unija morati Grčkoj da omogući grejs period od 30 godina za servisiranje svih evropskih dugovanja, uključujući nove zajmove, kao i drastično produženje rokova otplate obveznica, ili će u suprotnom morati da godišnje prebacuje sredstva u grčki budžet ili da prihvati veliki otpis po osnovu zajmova Atini.\nMMF je u izveštaju o nivou zaduženosti Grčke takođe naveo da će, s obzirom na značajne rizike od pogoršanja situacije, Atini možda biti potrebno više od 85 milijardi evra, koliko iznosi vrednost trećeg paketa pomoći toj zemlji, dogovorenog u ponedeljak.\nDužničko opterećenje Grčke će tokom sledeće decenije biti mnogo veće nego što se procenjivalo pre samo dve nedelje, pre nego što su u toj zemlji 29. juna zatvorene banke i uvedene kontrole kapitala, navodi MMF.\ngrčka štrajkgrčkagrčka reforme


tel : +381 11 630 23 06mob: +381 63 221 576email: office@mojbelville.com\nBelvilleO namaPriča o naseljuInfrastrukturaMapa naseljaLokalna zajednicaProtokol o saradnji skupština stanaraPredsednici skupština stanara Statut naselja\nO sistemu Odluka o sistemu održavanja Menadžment i administracijaSistem tehničkog održavanjaObezbeđenjeČišćenjeOdržavanje zelenila Finansije i računovodstvoKodeks ponašanjaKućni red u stambenim zgradamaZakon o stanovanjuOdluka o komunalnom redu gradaUredba o održavanju stambenih zgradaKodeks ponašanjaInicijativeInicijativa za izgradnju osnovne školeInicijativa za uspostavljanje autobuskog stajalištaInicijativa za izgradnju parka za decuInicijativa za izgradnju sportskih terenaInicijativa za izgradnju parka za kućne ljubimceIzveštaj menadžmenta\nBlog\tMoj Belville - Vesti\nStepen naplate za period april 2012. – mart 2013. na nivou naselja iznosio je 90 %. Stepen naplate za period april 2013. – mart 2014. na nivou naselja iznosio je 97 %. Pet od dvadeset šest Skupština stanara ima stepen naplate u sistemu održavanja za period april 2013. - mart 2014. od impresivnih 99 %.\nEPS namerava da zakupi prostor u Belvilu za 250 zaposlenih Elektroprivredi Srbije (EPS) je potrebno da obezbediti prostor za rad 250 zaposlenih, a radi veće efikasnosti u nabavci i ostvarivanja povoljnijih uslova u izboru najpovoljnijeg ponuđača, odlučeno je da se zakupi zajednički prostor, saopšteno je Tanjugu u toj kompaniji.\nPredstavljamo\tLux Home Beograd\nAgencija LUX HOME BEOGRAD osnovana je 2002. godine, sa osnovnom misijom zadovoljenje potreba klijenata na tržištu nekretnina na području grada Beograda.\nStrateški cilj Agencije LUX HOME BEOGRAD je potpuna posvećenost klijentu...Ceo tekst\tGalerija PROTOTIP\nJurija Gagarina 14d (zgrada Maslačak), Belville, Novi Beograd\notvaranje izložbe četvrtak 19. jun 2014. od 19 h\nizložba traje do 26. jula\nNaziv izložbe: GP3\nUmetnici: Ljiljana Šunjevarić, Petar Mirković, Katarina Radović i Tadija...Ceo tekst\tSponzori sajta\nHumidity: 51%\tWind: 16.09 km/h\t1 Sep 2014\nNađite nas na FB\tMali biznis


10:17 >> 15:27\nSjajne vesti za ljubitelje fudbala!\nNebojša Žugić, direktor Arena Channels Group, TV Arena sport\nNove sjajne vesti za ljubitelje fudbala!\nJedino mesto, odnosno televizija u regionu na kojoj možete gledati tri najveće zvezde svetskog fudbala , Kristijana Ronalda, Lionela Mesija i Nejmara je Arena Sport. Postoji li bolji pokazatelj da najbolji klupski fudbal stanuje na Areni?\nNacionalni šampionati koji u sezonama za nama donose najviše uzbuđenja gledaocima sigurno su Serija A, Primera i Liga 1.\nKonkretno, u minuloj takmičarskoj godini, neizvesne borbe za titulu i evropske kupove u Italiji, Španiji i Francuskoj, rešene su krunisanjem Intera, madridskog Atletika i Lila, a drama je trajala bukvalno do poslednjeg kola.\nLjubitelji fudbala navikli su da italijanski i francuski šampionat gledaju na TV Arena sport. Tako će biti i u narednom periodu. Da uživanje bude potpuno, od sledeće sezone tu je i španska Primera. Liga u koju je pehar namenjen šampionu Starog kontinenta otišao čak 18 puta, u kojoj igra jedan od najboljih fudbalera svih vremena Mesi i u kojoj nastupa veliki broj igrača sa Balkana, novi je član elitnog društva sportskog sadržaja koji se emituje na ovoj televiziji.\nČuveni “El klasiko”, po mnogima najveći derbi na svetu, zatim dueli madridskih rivala, mečevi Barselone i Aletika… Svi ti dueli su često znali da odluče pitanje prvaka. Gostovanja favorita u Baskiji ili Sevilji, samo su deo sjajnog programa koji donosi Primera. Takođe, španska La liga jedina je u Evropi koja će u sledećoj sezoni dati pet učesnika Lige šampiona, što je samo još jedna potvrda kvaliteta fudbala na Pirinejima.\n– Uspeli smo nešto što do sada niko nije. Mesi, Ronaldo i Nejmar deo su jednog tima, Areninog “Tima snova”. Njega, što se fudbala tiče, čine Primera, Serija A, Liga 1 i neizostavna Liga šampiona. Izuzetno sam srećan što ćemo našim vernim gledaocima priuštiti magiju najvećih fudbalskih čarobnjaka na našim kanalima. Pozivam sve ljubitelje najvažnije sporedne stvari na svetu da odigraju pametno i sebe nagrade pretplatom na neki od paketa Telekoma Srbija na kojima mogu da prate programe Arena Channels Group – poručio je generalni direktor Arenine medijske kuće.\nfudbal Nebojša Žugić primera tv arena sport


Večerašnji događaj je znak da se trebaju prekinuti svi pregovori o bilo kojem migrantskom kampu u Bihaću | Krajina.BA\nVečerašnji događaj je znak da se trebaju prekinuti svi pregovori o bilo kojem migrantskom kampu u Bihaću\nBišćani u strahu nakon što je večeras izboden mladić ispred svoje porodične kuće\nI pored svih napora policije, Bišćani se ne osjećaju sigurno u svom gradu, a razlog tome je nekoliko hiljada migranata koji se nalaze na području našeg grada.\nVečeras je kap prelila čašu kada su migranti, po ko zna koji put u protekle 3 godine provalili u porodičnu kuću. Nažalost, došlo je do sukoba između Bišćanina koji je htio istjerati migrante u kojem je mladić iz Bihaća izvukao deblji kraj. Za sada nemamo informacija u kakvom se stanju mladić nalazi, ali po izjavama očevidaca zadobio je nekoliko rana nožem i to u predjelu stomaka i vrata.\nVEZANA VIJEST: Večeras u Bihaću: Pokušaj ubistva u naselju Prekounje (VIDEO)\nDanas su se, na neki način, Bišćani uspjeli izboriti protiv smještanja nekoliko hiljada migranata u improvizirani kamp Bira (nekadašnja tvornica rashladnih uređaja), što je danas i državni ministar sigurnosti Selmo Cikotić potvrdio za medije, ali se nisu uspjeli izboriti protiv smještanja migranata na područje Bihaća, tačnije na lokalitet Lipa.\nKada pogledamo ovaj večerašnji nemili događaj, kada pogledamo strah u očima svih Bišćana čija su djeca večeras bila u gradu, onda nam je jasno da ukoliko ne želimo ovakve događaje i dalje gledati u našem gradu i strepiti da će se sutra ovako nešto dogoditi nama, naša borba ne smije prestati. Građani Bihaća se moraju boriti protiv svih kampova na području Bihaća jer to niko drugi neće učiniti za nas. Vidite i sami kako je Vjekoslav Bevanda prije nekoliko dana odbranio Hercegovinu i nije dozvolio da se migranti smjeste tamo. Milorad Dodik već tri pune godine ne dozvoljava da migranti borave na području manjeg BIH entiteta Republike Srpske, dok nama “naši” gotovo svakodnevno šalju migrante u Bihać.\nPostavimo sami sebi pitanje hoćemo li dozvoliti da naša djeca ne smiju slobodno šetati ulicama našeg grada?\nKada vidimo da skoro svaki migrant ima neko hladno oružje sa sobom, moramo pitati državnog ministra sigurnosti da li se i Bišćani trebaju naoružati kada izlaze iz svojih domova kako bi se na taj način mogli odbraniti od ove “bradate dječice” ili “jadnika koji bježe od rata” kako ih popularno nazivaju plaćeni mediji od strane stranih organizacija?\nZašto su vlasti izabrale baš Bihać pored toliko gradova u Bosni i Hercegovini?\nHaj što smo godinama poslije rata zapostavljeni od naše vlasti i ako smo u ratu oslobodili najveći dio teritorije BiH, ali i sad kada Bosna i Hercegovina ima veliki problem sa migrantima, opet Bihać i Bišćani moraju voditi najveću bitku.\nKada sve ovo pročitamo, jedno je jasno, samo slogom možemo spasiti grad on invazije migranata, ali i propalih političara koji problem države “guraju pod tepih” jednog malog grada po imenu Bihać.\nJedno je jasno, Bišćani ne žele migrantske kampove u svom gradu kao ni Kladuščani, Cazinjani niti drugi stanovnici Unsko-sanskog kantona. Nama ne trebaju milioni koje nam nudi EU, a ovom prilikom poručujemo svim stranim organizacijama, novinarima pa i cijeloj Europi da svih 80-tak miliona koje nam nudite putem medija ovih dana uzmete sebi i otvorite granice za ove napaćene migrante koji ne žele ostati kod nas, nego žele vama u Europu. Ispunite želju ovim ljudima, solidarišite se s njima, pružite im adekvatan smještaj i hranu jer mi to uistinu nismo u tanju pružiti ni svojim legalnim stanovnicima, a kamo li ovim ilegalnim migrantima.\nPrethodni članakVečeras u Bihaću: Pokušaj ubistva u naselju Prekounje (VIDEO)\nNaredni članakNovi potres u Petrinji koji se osjetio i u Krajini


► Brnabić sa Tao Žangom o strukturnim reformama i saradnji Srbije i MMF-a\nPremijerka Srbije Ana Brnabić razgovarala je danas sa zamenikom izvršnog direktora Međunarodnog monetarnog fonda Tao Žangom o rezultatima sprovedenih strukturnih reformi i saradnji Vlade Srbije i MMF-a.\nSumirajući rezultate sprovođenja aranžmana sa MMF-om, Brnabić je ocenila da je saradnja veoma dobra i dodala da je pomoć MMF-a značajna za očuvanje ostvarenog napretka i stvaranja povoljne klime za dodatna investiciona ulaganja u Srbiju, saopštila je Vlada Srbije.\nŽang je pohvalio posvećenost Vlade Srbije sprovođenju reformi i naveo da će MMF nastaviti da pruža punu podršku ključnim reformama, navodi se u saopštenju.\nKako se navodi, sagovornici su razgovarali i o aktivnostima koje se sprovode radi stvaranja uslova za što povoljnije poslovno okruženje, uz ocenu da su ostvarena stabilnost i povoljni uslovi srpske ekonomije rezultirali velikim interesovanjem investitora za dugoročna ulaganja u Srbiju.\nTao Žang je najviše rangirani rukovodilac MMF-a koji je posetio Srbiju od 1991. godine, dodaje se u saopštenju.


Jeftini letovi iz Srbije do Svetog Martina - Avio karte Srbija Sveti Martin - eSky.rs\nAvio karte iz Srbije do Svetog Martina\nPretražite letove iz Srbije do Svetog Martina\nProverite najbolje prilike za letove iz Srbije do Svetog Martina\n✔ Postoje li posebne ponude za letove iz Srbije do Svetog Martina na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Svetog Martina?\n✔ Ako rezervišem let iz Srbije do Svetog Martina, mogu li da rezervišem ujedno i smeštaj?\n✔ Koje avio-kompanije nude letove iz Srbije do Svetog Martina?\nBudite sigurni, da na eSky.rs ponuda letova iz Srbije do Svetog Martina uključuje ne samo niskotarifne avio-kompanije, već i one koje su specijalizovane za visoki standard.